Kamioni koji izbjegavaju autoput u Gradišci prave ozbiljne probleme mještanima – Kam Bus\nIpak, transportni saobraćaj se do izgradnje mosta vraća u Gradišku, u uže jezgro grada na postojeći most na rijeci Savi i tako će biti do izgradnje mosta u Čatrnji, što je jedan od najvećih strukturnih projekata za grad Gradišku u budućnosti.\nIzmještanje terminala je, međutim, izazvalo i negativne posljedice za prigradska naselja koja se nalaze u području i na relaciji kretanja prema carinskom terminalu i od carinskog terminala prema graničnom prelazu. Tako su najviše pogođeni mještani sela Čatrnja i prigradskog naselja Kruškik, gdje ogromna frekvencija kamiona i ostalih transportnih vozila predstavlja svakodnevan saobraćajno-bezbjednosni problem. Tu je i problem opterećenja kako u smislu značajnog povećanja broja vozila, pa su česte i gužve, zastoji i zadržavanja, tako i u smislu opterećenja uslijed velike nosivosti i težine tereta koji se prevozi, a nova rekonstruisana dionica puta se pokazala neadekvatnom i nekvalitetno urađenom da odgovori tako velikom opterećenju zbog čega dolazi do konstantnog oštećenja kolovoza i novih troškova kako za investitora, tako i za same stanovnike kojima takav put stvara probleme, jer vožnja u takvim uslovima dovodi do oštećenja i samih vozila.\nJoš jedan značajan problem predstavlja i činjenica da veliki broj vozača kamiona u namjeri da umanji svoje transportne troškove i ne plati putarinu izbjegava da se kreće autoputom, koji je jedini put koji je u potpunosti prilagođen za transportni saobraćaj takvog obima i traže zaobilazne puteve kojima mogu da dođu do terminala ili da odu od njega. U takvoj situaciji ogroman broj vozača nakon otvaranja terminala prebacio se na dionicu puta Čatrnja – Nova Topola, jer se taj put pruža maltene paralelno sa autoputom. Ova praksa je možda razumljiva jer se uštedi određen novac ali ona ima mnoge negativne posljedice i dovodi do ogromnog nezadovoljstva kod stanovnika naselja koja se nalaze na dionici ovog puta, među kojima je i Borislav R. stanovnik sela Cerovljani, gdje je asfalt potpuno devastiran kamionskim saobraćajem.\n„Svjesno smo mi svi da je otvaranje novog terminala dobra stvar i da će to donijeti mnogo dobroga za Gradišku i cijelu Republiku Srpsku. Ali isto tako potrebno je nešto uraditi i da se spriječe kamioni da prolaze ovuda, a da ne koriste autoput. Evo recimo ovdje kroz Cerovljane otkada je otvoren terminal dnevno prođe i po nekoliko stotina kamiona, a to do sada nije bila stvar. Svi ti kamioni predstavljaju za nas ogroman problem prije svega iz razloga bezbjednosti i sigurnosti, jer se često kreću neprilagođenim brzinama i uvijek smo u opasnosti kada moramo da se uključimo u saobraćaj ili kada se krećemo pješice, jer ovdje kao što znate nema trotoara i primorani smo da se krećemo putem.“\nStanovnici Cerovljana su svjesni da njihov put ne može da podnese teret i da su sanacije puta, koje svakodnevno radi lokalna zajednica, kratkoročno rješenje. Autoprevoznici sa druge strane nisu htjeli dati službenu izjavu, već su neformalno poručili da oni plaćaju ulaznu i izlaznu taksu u Gradišci, koja košta ukupno 20KM, koja upravo služi za sanaciju puteva. U drugim opštinama na granici BiH imaju slične probleme ali nemaju takse kojima bi pokrili troškove rekonstrukcije puta.\nTako recimo u velikokladuškoj Ulica Đure Pucara, koja vodi do Carinskog terminala i koja je jedna od najopterećenijih i najviše devastiranih zbog velikog broja kamiona koji svakodnevno prolaze ovom dionicom, predlažu da Uprava za indirektno oporezivanje sanira pomenutu ulicu. Kako kažu mještani, ulica je neuslovna za transport, bučna i vapi za sanacijom.Ništa bolja situacija nije ni u Bosanskom Brodu, Brčkom, Bijeljini i drugim gradovima, kojima neadekvatno usmjeren kamionski saobraćaj pravi velike probleme.\nPrethodna objava Privedeno 13 osumnjičenih u Francuskoj zbog “kamiona smrti”\nSljedeća objava Priština: Roba iz centralne Srbije ne može da uđe ako na papirima ne piše “Republika Kosovo”


Blinken: SAD zasad neće imati ambasadu u Avganistanu\nTanjug 29. avgusta 2021. 19:19\nVAŠINGTON – Američki državni sekretar Entoni Blinken potvrdio je danas da SAD neće imati diplomatsko predstavništvo u Avganistanu posle 31. avgusta, dodavši da će američka administracija biti diplomatski aktivna u regionu i da će otvaranje ambasade u Kabulu zavisiti od „ponašanja talibana narednih nedelja i meseci“.\nBlinken je za mrežu Ej-Bi-Si da administracija i dalje aktivno radi na evakuaciji 300 američkih državljana koji su obavestili vladu da žele da napuste zemlju.\nOn je naglasio da će više detalja o vazdušnom napadu dronom u petak, u kojem su ubijena dvojica ISIS-K operativaca, biti poznato narednih dana, preneo je Si-En-En.\n„Reč je o metama iz ISIS-a koji su bili važne karike u planiranju i operativnim poslovima. Administracija će objaviti više podataka o tome šta su uradili i za šta su bili odgovorni narednih dana“, otkrio je Blinken.\nBlinken je potvrdio reči predsednika DŽozefa Bajdena od subote, da postoji „veliki rizik“ od novih terorističkih napada na snage SAD u Kabulu.\n„Postoji velika verovatnoća da će do 31. avgusta, za kada je zakazano povlačenje naših trupa, biti još napada. Ovo je najopasnije vreme i izuzetno opasna misija“, dodao je.\nDržavni sekretar je dodao da će administracija sagledati da li je moglo da se uradi nešto bolje da se spreči teroristički napad kod aerodroma u Kabulu, u kojem je, osim brojih avganistanskih civila, ubijeno i 13 američkih marinaca u četvrtak.


Sve publikacije, Izvozom naoružanja se čuva socijalni mir u Srbiji, a ne mir u svetu\nVaša lokacija / Beogradski centar za bezbednosnu politiku / Publikacije / Sve publikacije / Izvozom naoružanja se čuva socijalni mir u ... /\nDomaće zakonodavstvo postavlja veoma stroge kriterijume i komplikovanu proceduru za odlučivanje o izvozu naoružanja. Ti kriterijumi, međutim, ne poštuju se u praksi. Zato nije čudno što srpsko oružje povremeno završi u pogrešnim rukama. Dva su razloga za to: rast izvoza je neophodan za održanje sve većeg broja radnih mesta u namenskoj industriji i državni organi ne analiziraju dugoročne posledice izvoza naoružanja u određenu zemlju.\nIzvoz naoružanja dospeo je ovih dana pod lupu javnosti nakon što je međunarodna nevladina organizacija Amnesty International apelovala na Srbiju da prestane da izvozi oružje u Kamerun. Neposredni povod za to bio je snimak na kome se vidi kako muškarci obučeni u uniforme kamerunske vojske hladnokrvno ubijaju dve žene i dvoje male dece puškama M21, koje proizvodi kragujevačka Zastava. Ovo verovatno ne predstavlja izolovani incident: kamerunska vojska u svom naoružanju ima jurišne puške M21 i trenutno je angažovana u dva regiona te zemlje (na severu protiv Boko Harama i na severozapadu protiv anglofonog separatističkog pokreta), pri čemu se povećava broj optužbi za ratne zločine koje njeni pripadnici čine.\nCeo ovaj slučaj u mnogo čemu ilustruje dilemu Srbije: kako obezbediti što više poslova i radnih mesta za namensku industriju i istovremeno poštovati zakone?\nCelu analizu možete pročitati na ovom linku.\nViše o poslovanju namenske industrije Srbije možete saznati na infografiku Lična karta odbrambene industrije Srbije koji je pripremila saradnica BCBP Slađana Ćurčić.


Pušten u rad mini proizvodni pogon za preradu voća i povrća - Općina Tešanj\nUdruženje žena Ruka Kalošević u saradnji sa Udruženjem Žene za žene International Sarajevo danas su organizovale svečanost povodom puštanja u rad mini proizvodnog pogona za preradu voća i povrća, a koji je realizovan u okviru projekta Domaće iz našeg kraja – proizvodi tešanjskih žena.\nSretan sam da na ovim prostorima imamo aktivna udruženja građana, posebno udruženja žena. Vjerujem da svaka mjesna zajednica na području općine Tešanj ima potrebu za ovakvim mini pogonom, i kada bi se to proširilo širom BiH, žene u ruralnim područjima bi imale bolji status u društvu. Ta aktivnost bi povezala i proizvodnju i voćarstvo i zdraviji način života, što bi dovelo do korištenja domaćih proizvoda, te bi se na taj način promijenila percepciju o načinu i uslovima života u BiH, rekao je Općinski načelnik Suad Huskić.\nProjekat su podržali Općina Tešanj i Regionalni program lokalne demokratije na Zapadnom Balkanu (ReLOad) koji finansira Evropska unija, a provodi Razvojni program Ujedinjenih nacija (UNDP).\nSvečano otvorena školska dvorana u Jablanici\nFederalni hidrometeorološki zavod 20.3°C Vrijeme mjerenja 28 September 2020 u 10:00:00


Jedanaesti sastanak Pododbora za pravdu, slobodu i bezbjednost - CG Live\nJedanaesti sastanak Pododbora za pravdu, slobodu i bezbjednost\nJedanaesti sastanak Pododbora za pravdu, slobodu i bezbjednost između predstavnika Crne Gore i Evropske komisije održaće se 15. i 16. februara 2022, u online formatu usljed uslova izazvanih pandemijom koronavirusa.\nSastanak će otvoriti glavna pregovaračica za pregovore o pristupanju Crne Gore Evropskoj uniji Zorka Kordić i šef Jedinice za Crnu Goru i Srbiju u Generalnom direktoratu za susjedstvo i pregovore o proširenju Majkl Miler.\nTokom dvodnevnog sastanka biće predstavljen napredak koji je Crna Gora ostvarila u dijelu jačanja vladavine prava kao ključnoj oblasti u pristupnim pregovorima, s posebnim akcentom na aktivnosti radnih grupa za poglavlja 23 i 24. Posebna pažnja tokom sastanka biće posvećena prezentovanju bilansa rezultata u ključnim oblastima kao što su borba protiv korupcije i organizovanog kriminala, borba protiv pranja novca i borba protiv trgovine ljudima. Takođe, biće predstavljene aktivnosti preduzete u oblasti pravosuđa i temeljnih prava, kao i u drugim oblastima od značaja u okviru poglavlja 23 i 24. Osim konkretnih rezultata ostvarenih od prošlog Pododbora održanog u martu 2021, na sastanku će se razmatrati i nivo usklađenosti zakonodavnog i institucionalnog okvira sa standardima EU u oblasti vladavine prava.\nTags: BEZBJEDNOST cg JEDANAESTI PODODBORA PRAVDU sastanak SLOBODU\nPrevious Najava multilateralnog javnog poziva za finansiranje EUREKA projekata za Dunavski region\nNext Otvorena nova žičara u Ski centru Kolašin 1600: K7 žičara stavlja Kolašin na prestižnu skijašku mapu


U Crnoj Gori jutros se saobraća po suvim putevima, saopšteno je iz Auto-moto saveza koji savjetuje vozače da, zbog visokih dnevnih temperature, putuju u ranim jutarnjim i kasnim poslijepodnevnim satima.\nOd 01. juna do 01. septembra, svaki dan u sedmici u vremenu od 17 do 22 sata, zabranjuje se saobraćaj teretnih motornih vozila čija najveća dozvoljena masa prelazi sedam i po tona.\nZabranjuje se saobraćaj na djeolovima magistralnih puteva Bioče - Kolašin - Mojkovac, Podgorica – Sotonići – Petrovac, granični prelaz Debeli brijeg – Herceg Novi – Kotor - Budva - Bar – granični prelaz Sukobin, Podgorica – Cetinje - Budva.\nZabrana se ne odnosi na vozila sa pravom prvenstva prolaza,vozila za održavanje puteva i ptt instalacija,vozila za pomoć na putu,specijalna vozila za prevoz betona i asfaltne mase kao i hladnjače koje prevoze lako kvarljivu robu.\nZbog prevoza vjetroturbina na relaciji Luka Bar -Podgorica - Nikšić - Krnovo sabraćaj će povremeno biti obustavljen. Konvoj će se u pratnji policije kretati noću utorak na srijedu, četvrtak na petak i nedjelja na ponedjeljak.


Vesti online / Sport / Košarka / Već viđeno ovog leta: Iz Cedevite u Cibonu\nDamir Markota, opet u Ciboni\nCibona "puni" roster za novu sezonu.\nPoslednje pojačanje je Damir Markota, iskusni košarkaš, koji je već nastupao za "cibose". On će četvrti put u karijeri zadužiti opremu zagrebačkog kluba, nakon što je poslednji put njihov član bio u sezoni 2014/2015.\nMarkota "pod Toranj" stiže iz gradskog rivala Cedevite, gde je prošle sezone u proseku u ABA ligi beležio 6,1 poen, 3,2 skoka i asistenciju po meču.\nKošarkaš, koji ima 32 godine, i iskustvo igranja u timovima poput Milvokija u NBA ligi, Spartaka iz Sankt Peterburga, Olimpije, Bešiktaša, Bilbaa, potpisao je dvogodišnji ugovor.\nPre njega ovog leta iz redova Cedevite u Cibonu stigao je još jedan povratnik, Nik Slavica, dok su u suprotnom smeru otišli Domagoj Bošnjak i Andrija Ćorić.


Kosmetske žrtve Rašiću: Pozivaš monstrume da te podrže - Studio B\nKosmetske žrtve Rašiću: Pozivaš monstrume da te podrže\nKosmetske žrtve Rašiću: Pozivaš monstrume da te podrže Tanjug\nPolitikaPolitika Pocetna 01. 10. 2019. 21:00:48\nUdruženje „Kosmetske žrtve“ optužilo je lidera Progresivno-demokratske stranke i člana koalicije Sloboda Nenada Rašića za izdaju srpskog naroda na Kosovu i Metohiji, reagujući na objavu njegovog predizbornog spota na albanskom jeziku u kojem za Srpsku listu kaže da je „politički monstrum“.\nIz tog udruženja su Rašiću poručili da je „Kosovar iz zločinačke tvorevine UČK Kosovo“, kao i da je „zaboravio gde je rođen, gde živi, koliko je kosmetskih života palo na prostor po kojem hoda i čija je krv natopila tu zemlju“.\n„Možda, da govoriš srpski, setio bi se svega toga, ali očigledno da ti je ovako lagodnije, bogatije, luksuznije… Da si ti, Rašiću, osetio bol za ubijenim sinom, silovanom ćerkom, masakriranim bratom, sestrom, roditeljima, da li bi i tada tražio podršku tih monstruma čije su ruke okrvavljene krvlju naših najbližih. Za tebe su veći monstrumi predstavnici Srpske liste koji iskreno, u interesu naroda, izlaze na izbore“, navodi se u saopštenju.\nIz udruženja poručuju Rašiću da je „izdao Srbe“, a da „poziva monstrume da ga podrže“.\n„Koalicija Sloboda, kako sebe nazivate, u potpunosti vam odgovara, slobodno gazite i po živima i po mrtvima, slobodno se bogatite na račun prolivene krvi, slobodno sarađujete sa zločincima i teroristima, ta vaša sloboda je na strani neistine i nepravde ili možda ta vaša sloboda znači sloboda za kidnapovane Srbe“, dodaje se.\nRašicća su iz Udruženja još upitali da li će, s obzirom da pretenduje na mesto premijera „UČK ISIS Kosova“, „u tom slučaju zakletvu položiti na ratnom dnevniku Ramuša Haradinaja?“.\nIz udruženja zaključuju da je s Rašićem jedino zagarantovano da „nema ni napretka, ni demokratije ni slobode“.\nKoalicija Sloboda objavila je u ponedeljak predizborni spot snimljen u Prizrenu, u kome kandidat za premijera te koalicije Nenad Rašic na albanskom jeziku poziva glasače da glasaju za nju, da bi, kako je rekao, zajedno uklonili političkog monstruma koji se zove Srpska lista.\n„Sa ovom iskrenom molbom, pozivam vas da glasate za broj 120, jer s vašim glasom, zajedno ćemo ukloniti negativan uticaj ovog političkog monstruma zvanog Srpska lista“, kaže u kameru Rašić.


Ministri G7 u Londonu o izazovima i pretnjama\nTanjug 4. maja 2021. 08:37\nLONDON – U Londonu se danas nastavlja sastanak ministara spoljnih poslova G7 – Velike Britanije, Francuske, Nemačke, Italije, SAD, Kanade i Japana, koji su se prvi put posle dve godine okupili na jednom mestu, a razgovaraće se o novim načinima da se stane u odbranu međunarodnog prava.\nDiskusije o krizi u Mjanmaru, kao i o odnosima sa Rusijom, Kinom i Iranom vodiće šef britanske diplomatije Dominik Rab koji je ocenio da je skup dobra prilika da se diskutuje o „zajedničkim izazovima i rastućim pretnjama“, prenosi BBC.\nTokom jučerašnjeg susreta ministra spoljnih poslova V. Britanije Dominika Raba i SAD Entonija Blinkena konstatovano je da je neophodno učvrstiti globalno savezništvo „slobodarskih“ zemlja, da Kinu ne treba zaustavljati, ali da je nužno da Peking prihvati da „poštuje pravila“.\nDominik Rab je ranije najavio da bi G7 trabalo da razmotri osnivanje zajedničke službe za borbu protiv „ruskih dezinformacija i propagande“.\n„Britansko predsedavanje samitom G7 je prilika da se okupe predstavnici otvorenih, demokratskih društava i da prikažu jedinstvo u trenutku kada nam je potrebno da se zajednički suočimo sa izazovima i rastućim pretanjama“, poručio je Dominik Rab, prenosi Rojters.\nRab i Blinken treba da „udare temelj“ i za prvo planirano putovanje predsednika SAD DŽoa Bajdena u inostranstvo od stupanja na dužnost. Rojters u tom kontekstu napominje da bi samit lidera G7, koji se održava u junu u Britaniji, trebalo da oživi saradnju između tih tradicionalnih saveznika nakon višegodišnjih trvenja pod Donaldom Trampom.


Lokalne vesti - Ponedeljak 12.03.2018 - 13:07\n108. Sednica Gradskog veća koja je zakazana za sredu u 9 časova, biće održana dan kasnije u istom terminu, saopštila je gradska služba za odnose sa javnošću.\nPred većnicima 19 tačaka dnevnog reda FOTO: D. Ristić/OK Radio\nIz ove službe nisu navedeni razlozi zbog kojih je sednica odložena za 24 časa.\nNa sednici će se, između ostalog, razmatrati tekst javnog oglasa radi prikupljanja pisanih ponuda za davanje na privremeno korišćenje javne površine za postavljanje privremenih objekata.\nNovi plan razmeštaja manjih montažnih objekata, usvojen pre dva meseca izazvao je oštru reakciju zakupaca javnih površina i protest ispred zgrade Gradske uprave.\nNakon toga, održan je sastanak predstavnika nezadovoljnih zakupaca sa gradonačelnikom Slobodanom Milenkovićem, na kojem je, kako je saopšteno, izražen je visok stepen spremnosti i kooperativnosti gradskog rukovodstva u razumevanju problema vlasnika ovih objekata.\nNa sednici Gradskog veća će biti razmatrano razmatrati ukupno 19 tačaka.\nVećnici će se izjasniti o radu “Komrada" u prošloj godini, sa finansijskim izveštajem poslovanja, kao i svih javnih ustanova.\nBiće reči i o predlogu Pravilnika o načinu, merilima i kriterijumima za izbor projekata iz oblasti ekologije i zaštite životne sredine, koji se finansiraju i sufinansiraju iz budžetskog Fonda za zaštitu i unapređenje životne sredine.


Rusija u februaru predaje zvanični zahtev za registraciju vakcine u EU - 14.01.2021, Sputnik Srbija\nRusija će u februaru podneti zahtev EU za dobijanje odobrenja za upotrebu vakcine protiv virusa korona „Sputnjik Ve“ (Sputnik V), izjavio je direktor Ruskog fonda... 14.01.2021, Sputnik Srbija\n13:53 14.01.2021 (Osveženo: 01:06 26.08.2021)\n„Rusija će narednog meseca predati EU formalni zahtev za odobrenje vakcine protiv virusa korona „Sputnjik Ve“ (Sputnik V)“, izjavio je Dmitrijev u intervjuu agenciji Rojters.\nOn je naveo da će uskoro biti objavljena ekspertska ocena koja će pokazati visoku efikasnost vakcine. Dmitrijev je rekao da ne zna da li će evropski regulator dati odobrenje za upotrebu vakcine. Međutim, on je najavio da se u januaru očekuje da još devet država odobri upotrebu „Sputnjik Ve“ (Sputnik V).\nDirektor Ruskog fonda je naveo da ne očekuje da će udeo ruske vakcine na tržištima Latinske Amerike i drugih država biti veći od 25-30 odsto. Ni druge vakcine, van EU i SAD, po njegovom mišljenju, neće imati više.


Pruga završena pre dve godine, a voz i dalje ne ide od Beograda do Pančeva | Nova Ekonomija\nOvaj saobraćaj, međutim, ne funkcioniše, i dalje nema direktne linije do Beograda.\n"Gradonačelnik Pančeva je iskazao kooperativnost za rešavanje ovog problema i očekujemo da će se uskoro organizovati zajednički sastanak svih aktera", rekao je Miroljub Jevtić iz Sektora za infrastrukturu Železnica Srbije.\nSaša Pavlov, gradonačelnik Pančeva, ističe da je urađena studija sa Saobraćajnim fakultetom i da očekuje da će se na budućem sastanku zatvoriti finansijska konstrukcija, jer je vlada uložila značajna sredstva u obnavljanje infrastrukture.\n"Direktor 'Srbijavoza' je dobio zadatak da se pozabavi tim pitanjem, da vidimo koliko je putnika, koliko ih je bilo", navodi ministarka za građevinarstvo, saobraćaj i infrastrukturu Zorana Mihajlović.\nZavršeni radovi: Od danas ponovo saobraća BG voz od Prokopa do Resnika\nZbog štrajka zaposlenih do daljnjeg redukovani polasci BG vozova\nPančevci više nemaju direktnu liniju Beovoza do centra


Grad izdvojio sredstva za uređenje KBC Dr Dragiša Mišović - Pharma Network\nGrad izdvojio sredstva za uređenje KBC Dr Dragiša Mišović\nViše od pet godina prošlo je od požara koji je zahvatio krov i poslednji sprat KBC Dr Dragiša Mišović, a država do sada nitša nije uložila. Grad će sada izdvojiti novac za uređenje i ako sve bude teklo po planu, radovi će biti završeni do kraja sledeće godine – najavio je Nikola Nikodijević, predsednik Skupštine grada, prilikom nedavnog obilaska KBC-a Dr Dragiša Mišović.\nNikola Nikodijević i gradski menadžer Goran Vesić, kako prenosi Beoinfo, obišli su nedavno KBC Dr Dragiša Mišović kako bi se uverili u dinamiku priprema i realizaciju projekta sanacije i adaptacije kompletne zgrade hirurgije tog KBC-a.\n– Grad je izdvojio 138 miliona dinara za prvu fazu radova, koja je u toku, a trebalo bi da obezbedi novac i za nastavak rekonstrukcije. Prema idejnom projektu, koji je Saobraćajni institut CIP uradio 2011. godine, predviđeno je da renoviranje dela bolnice koji je stradao u požaru košta oko 400 miliona dinara – istakao je Nikodijević.\nKada posao bude završen, kako je najavljeno prilikom posete KBC-u, bolnica će biti bogatija za pet novih operacionih sala, centralnu sterilizaciju, najsavremeniju laboratoriju, službu rendgen-dijagnostike sa skenerom i magnetnom rezonancom, kao i službu interne medicine sa intenzivnom negom, koronarnom jedinicom i modernom angio salom gde će obavljati savremene kardiološke procedure.\nU toku su radovi na trećem spratu zgrade koja se obnavlja, istakao je tom prilikom prof. dr Radisav Šćepanović, direktor ovog KBC-a, gde će biti smeštene sobe za pacijente. Kada renoviranje bude gotovo, pacijenti će moći da se leče u savremeno opremljenoj klinici koja će se prostirati na oko 10.000 metara kvadratnih.\n– Odeljenje hirurgije je ranije imalo 120 kreveta, a sada lekari ove službe „gostuju” na odeljenju urologije i imaju samo 11 kreveta za zbrinjavanje bolesnika. Zbog toga nismo u mogućnosti da zbrinjavamo hitne hirurške pacijente, pa je više opterećen Urgentni centar Kliničkog centra Srbije. Činjenica je da kada ima para sve može brzo da se završi, pa i preuređenje bolnice – rekao je dr Šćepanović, a preneo Beoinfo.\nDa podsetimo, u požaru 2009. godine u ovoj bolnici stradala je cela krovna konstrukcija i četvrti sprat zgrade, a zbog korišćenja velike količine vode usled gašenja vatrene stihije uništeni su i iseljeni i niži spratovi. Renoviranje je posle požara započeto zahvaljujući stranim donacijama, ali je ubrzo obustavljeno zbog nedostatka novca za završetak radova.\nStudenti organizuju Karijeru u farmaciji\nBesplatni pregledi za rano otkrivanje raka kože


Pogledajte kako protestuju penzioneri u Španiji - Vijesti.me\nSa protesta u Hihonu\nDesetine hiljada penzionera protestovalo je danas širom Španije zahtijevajući povećanje izdvajanja za penzije.\nSindikati i penzionerska udruženja pozvali su na proteste u preko sto španskih gradova zahtijevajući da penzije rastu u skladu sa inflacijom. Mnogi penzioneri navode da je vladino povećanje penzija od 0,25 odsto u prošloj godini nedovoljno.\n"Troškovi života rastu, a penzije su povećane samo za 0,25 odsto. Tako da penzije nijesu dovoljne", rekla je 70-godišnja penzionerka Antonija Maroki. Ona je dodala da je ranije za struju izdvajala oko 150 eura, a da je sada taj trošak skočio na 200 eura.\nVlada je saopštila da je u 2017. godini za penzije isplaćeno 139 milijardi eura, odnosno 29 odsto ukupne javne potrošnje.\nOvo je drugi protest penzionera u Španiji u proteklih nekoliko neduelja, sto povećava pritisak na centralnu vladu u Madridu.\nprotest penzionera Španija\nivan30 8 mjeseci i 3 nedjelje\novi nasi su zadovoljni cim se zivi ne cuju!\nidioti 8 mjeseci i 3 nedjelje\n"dobro je i ovo sto primamo" kazu nasi 120 eura penzioneri\nMilica9 8 mjeseci i 3 nedjelje\nEneee gle ovo penzioneri pa se cuju i jos traze veca primanja?? Jeste li vi sigurni da su ovo penzioneri?\nCommentator 8 mjeseci i 3 nedjelje\nNašima ne treba da protestuju. Oni su zadovoljni, glasaju za koga glasaju, fino žive, nemaju problema pa onda nemaju ni potrebe da protestuju\nlasooo 8 mjeseci i 3 nedjelje\nvidi protesta,zaboravili su tradicionalnu srBsku spaniju,ne nose svoje zastave sa 4 polumjeseca!nijesu ovo pravi spanci,pravi spanci se ni stide srBskih korena!


RTV\t14.12.2017 11:05\nVučić će posetu početi danas popodne, po srednjeevropskom vremenu, posetom Fabrici cigara, jednog od kubanskih nacionalnih brendova, a oko 17.00 sati sastaće se sa predsednikom Narodne skupštine Estebanom Lasom Ernandesom.\nPosle toga, srpski predsednik će na Univerzitetu Havana održati predavanje na temu "Srbija u Evropi - čuvar nezavisnosti i suvereniteta".\nNa današnjoj agendi je i poseta specijalnoj razvojnoj zoni luke Marijel.\nU poseti Havani predsednika Srbije, inače, prate ministri privrede Goran Knežević, poljoprivrede Branislav Nedimović i zdravstva Zlatibor Lončar, kao i gradonačelnik Beograda Siniša Mali.\nVučić se sutra sastaje sa kubanskim predsednikom Raulom Kastrom, na čiji poziv i boravi u poseti.\nZa petak je predviđen i obilazak kubanskog Centra za genetski inženjering i biotehnologiju, kao i plenarni sastanak delegacija dve zemlje.\nKubanski mediji posvetili veliku pažnju poseti Vučića\nKubanski mediji posvetili su veliku pažnju poseti Vučića Havani, najavljujući na naslovnim stranama i u udarnim terminima njegove razgovore sa kubanskim zvaničnicima i druge planirane aktivnosti.\nNajavljujući dolazak Vučića, Cuba TV i zvanični list Centralnog komiteta Komunističke partije Kube "Granma" navode da će uvaženi gost tokom boravka imati zvanične razgovore sa predsednikom Raulom Kastrom i drugim zvaničnicima kao i druge aktivnosti.\n1. Диктатори су се увек добро међусобно разумели, а народ ко пита


Eko forum i AMZ o eko projektima | RTVZE\nU zajedničkom saopćenju Eko foruma Zenica i Češke nevladine organizacije Arnika se ukazuje da ArcelorMittal posluje u Zenici već 7 godina ,veliki projekti zaštite okoliša su u više navrata bili odgađani i daleko su od potpune implementacije. “Mi ne želimo da se željezara zatvori”, kaže Samir Lemeš, predsjednik Eko-foruma Zenica. “Naš cilj je da postignemo bolju zaštitu okoliša i da imamo pristup informacijama. Ne smije se uopšte dovoditi u pitanje poštovanje domaćih zakona i primjena savremenih tehnologija za zaštitu zdravlja građana”.\nOpasne emisije sumpor dioksida su prošle godine narasle na vrijednosti 84 puta veće od dozvoljenih. Zbog kršenja propisanih granica zagađenja zraka i nedjelovanja nadležnih institucija, Eko forum Zenica je podnio krivičnu prijavu protiv korporacije u septembru tekuće godine.\n-Željezara u Zenici, privatizirana od strane ArcelorMittala, od ponovnog pokretanja integralne proizvodnje 2008. godine guši 120 hiljada stanovnika Zenice. Privatizaciju je trebalo pratiti 150 miliona eura investicija u zaštitu okoliša, a investirana je samo trećina tog iznosa,navodi se u saopćenju.\nS druge strane,u kompaniji ArcelorMittal Zenica ukazuju,da je do sada u zaštitu okoliša investirano oko 90 miliona KM i sav taj iznos je investiran iz vlastitog budžeta,što znači da nije imala finansijsku pomoć niti državnih,niti EU ni bilo kakvih drugih fondova.\nKredit koji je kompanija uzela od EBRD-a za ove namjene u potpunosti je vraćen,izjavila je za RTv Zenica Azra Sivro,menadžerica za ekologiju AMZ.\n-Projekti koji se trenutno izvode vrijedni su oko 25 miliona KM a odnose se na Čeličanu,Aglomeraciju i Koksaru.\n-Do kašnjenja realizacije pojedinih projekata došlo je iz više razloga,prije svega zbog globačne ekonomske krize,te usljed kompleksnosti pojedinih projekata.\nNajvažniji projekat Mittal-a u narednom periodu odnosi se na rješavanje najvećeg problema sa aspekta zaštite okoliša-smanjenje emisija sa kotlova Energetike.od 2017 godine postojeći kotlovi neće moći imati svoju funkciju. Kompanija ima koncept rješenja ali se čeka stav Gradske uprave vezan za strategiju grijanja Grada. (Š.B.)\nPremijer ZDK sa Udruženjem poslodavaca\nU organizaciji Biciklističkog kluba „Zenica“, Udruženja pedagoga fizičke kulture i Udruženja za promociju eko i…\nOsobe treće životne dobi sa područja mjesne zajednice Sejmen ,njih 16 , polaznici su prve…\nČestitka za Božić,blagdan mira\nVjernicima katoličke vjeroispovijesti upućujemo iskrene čestitke povodom nastupajućeg Božića, blagdana mira. Gradonačelnik Predsjedavajuća GV…


Devenport: Brzina procesa pregovaranja zavisi od Srbije\nIzvor\tEXPRES Decembar 15, 2015\nBEOGRAD - Šef kancelarije Evropske unije u Srbiji Majkl Devenport izjavio je večeras, povodom otvaranja prvih poglavlja u pregovorima sa EU, da je ovo početak jednog veoma teškog procesa i da će brzina pregovaranja zavisiti pre svega od Srbije kao zemlje kandidata.\nDevenport je, gostujući u Dnevniku RTS, istakao da je ovo važan dana za Srbiju jer se ušlo u novu fazu i da je zadatak delegacije EU u Srbiji da joj pomogne da što pre ide ka članstvu u EU i ovim "dosta teškim, ali i vrlo ambicioznim putem".\nNa pitanje kakve su šanse da Srbije zatvori sva poglavlja do 2020. godine, Devenport je odgovorio da "ništa ne može da bude isključeno", ali da to nije na njemu da kaže.\nOblast vladavine prava je vrlo teška i zato je cilj da se otvori što pre, rekao je Devenport, izrazivši očekivanje da će se to dogoditi tokom prvih meseci sledeće godine.\n"Važno je da se usredsredimo na sadržaj ovih procesa i da tokom ovih pregovora dođe do suštinskog usklađivanja zakonodavstva sa zakonodavstvom EU, kao i do primene tog zakonodavstva i do poboljšanja suštinskih uslova, ne samo života, već i poslovanja u Srbiji", naglasio je Devenport.\nOn je naveo da moramo da vidimo konkretne pomake u vezi sa, na primer, reformom pravosuđa, borbe protiv korupcije i da se vidi suštinsko poboljšanje uslova u tim oblastima.\nNa pitanje da li će biti nekog da dočeka Srbiju kada zatvori sva poglavlja, Devenport je odgovorio: "Apsolutno. EU je prošla kroz mnogo teških perioda i siguran sam da će preživeti još mnogo godina".\nNa opasku da li će biti u istom sastavu, Devenport je rekao da "nije sve predvidljivo", ali da svi u EU žele da dođe do proširenja.\n« Sa srpskim ličnim kartama se ne može ući na KiM? Najveći rizici za globalni biznis u 2016. »


Početna/BIZNIS/Bolji životni uslovi za Rome\nSana Life 12. oktobra 2018.\tBIZNIS, DOM Ostavite komentar\nSedam meseci od formiranja mobilnih timova, krenulo se u drugu fazu projekta „Tehnička pomoć za unapređenje životnih i stambenih uslova romske populacije u neformalnim naseljima – Stanovanje Roma“.\nOdržavanjem radionice u Nišu na kojoj su članovi mobilnih timova razmenili iskustva i primere dobre prakse, ali i izazove sa kojima se suočavaju u radu, druga faza projekta za unapređenje životnih uslova romske populacije je počela.\nTom prilikom otpočeo je i proces operativnog planiranjamobilnih timovaza 2019.godinu u skladu sa metodologijom Projekta, koja istovremeno uvažava potrebe romske zajednice i kapacitete lokalnih zajednica da na iste daju adekvatne odgovore.\nPodsećamo,mobilni timovi formirani su sa ciljem prepoznavanja i sagledavanja realnih potreba romske populacije na terenu, kao i utvrđivanja podrške koja je potrebna kako bi se poboljšao njihov sveukupni položaj, a u skladu sa Strategijom za socijalno uključivanje Roma i Romkinja u Republici Srbiji 2016-2025.Mobilni timovi povezuju sve ključne aktere i institucije na lokalnom nivou koje se bave inkluzijom Roma. Istovremeno, mobilni timovi omogućavaju direktan odgovor na konkretne izazove romske populacije i predstavljaju vezu između romske populacije i lokalne samouprave.\nNa radionici su učestvovali članovi/ce mobilnih timova – članovi opštinskih veća, koordinatori za romska pitanja, službenici resornih odeljenja lokalne uprave, pedagoški asistenti, zdravstvene medijatorke, predstavnicicentara za socijalni rad, Nacionalne službe za zapošljavanje i udruženja građana – izgrada Nišai opštinaVlasotince, Vladičin Han i Aleksinac.\nČlanovi mobilnih timova su tokom prethodnog perioda sagledali postojeće izazove za socijalnu inkluziju sa kojima se suočava romska populacija u svih pet prioritetnih oblasti definisanih nacionalnom Strategijom za socijalno uključivanje Roma i Romkinja u Republici Srbiji za period 2016 – 2025.godine:\nU oblasti obrazovanja – prepoznata je potreba za većim uključivanjem romske dece u obrazovni sistem, kao i smanjenjem procenta osipanjaromske dece dece iz obrazovnog sistema.\nU oblasti socijalne zaštite – osim boljeg sagledavanja potreba za pružanje usluga i mera materijalne podrške, uočena je potreba za uspostavljanjem struktuirane, celovite i kontinuirane saradnje na sprečavanju nasilja, zloupotrebe izlostavljanja dece koja “živei rade na ulici”.\nU oblasti zdravstvene zaštite – ustanovljena je potreba za povećanjem obuhvata Roma i Romkinja preventivnim pregledima i obaveznom imunizacijom, kao iunapređenjem higijensko – epidemioloških uslova u podstandardnim naseljima.\nU oblasti zapošljavanja – mobilni timovi su utvrdili da je neophodno povećati nivo razumevanja Roma i Romkinja označaju prijavljivanja na evidenciju NSZ, kako bi bili u mogućnosti da koriste postojeće, a pre svega afirmativne mere podrške koje su planirane Nacionalnom strategijom za zapošljavanje, kaoi Lokalnim akcionim planovima.\nProjekat„Tehnička pomoć za unapređenje životnih i stambenih uslova romske populacije u neformalnim naseljima – Stanovanje Roma“jedna je od inicijativa koje u ovom momentu podržava Evropska unija uz saradnju i ko-finansiranje Vlade R. Srbije. Ugovorno telo projekta je Ministarstvo finansija, a glavni korisnici su Ministarstvo građevinarstva, saobraćaja i infrastrukture i Kancelarija za ljudska i manjinska prava. Cilj projekta je da doprinese pametnom, održivom i inskluzivnom rastu u Republici Srbiji kroz promociju i unapređenje socijalnog uključivanja romske populacije. Toće omogućiti bolji životni standard u skladu sa ciljevima utvrđenim Strategijom Evropa 2020, kao i približavanju EU standardima u oblastima zapošljavanja, obrazovanja, socijalne zaštite i stanovanja.\nOznakeevropska unija faza inicijativa oblast pomoć projekat romska populacija tim uslovi zajednica život\nPrethodni Kako je Lazar svojom igricom osvojio KREF\nSledeći Upoznajmo svoje nasleđe-Tragovima Stevana Sinđelića


Valter brani Sarajevo - 1\n22. 05. 2020 12:10\nKineska podrška Srbiji: Emitovali film "Valter brani Sarajevo"\n20. 03. 2020 10:59\nBEOGRAD, PEKING - Kineska nacionalna televizija je u znak podrške Srbiji emitovala na svom filmskom kanalu kultno ostvarenje "Valter brani Sarajevo" sa legendarnim Batom Živojinovićem u glavnoj ulozi, saopštila je danas BK Grupa.\nRimejk filmova "Most" i "Valter brani Sarajevo"\nHuahua Media, Filmski centar Sarajevo i Dandelion Productions Inc. potpisali su sporazume o saradnji na rimejku dva klasika ratne kinematografije Most i Valter brani Sarajevo, saopštili su danas iz Filmskog centra Srbije.\n06. 04. 2019 12:55\nMuzej “Valter brani Sarajevo”, posvećen kultnom istoimenom filmskom ostvarenju rediteljskog velikana Hajrudina Šibe Krvavca, otvoren je danas, na dan oslobođenja Sarajeva od nacizma u Drugom svjetskog ratu.\nMuzej "Valter brani Sarajevo" se otvara 6. aprila\n28. 03. 2019 19:24\nSARAJEVO - U Sarajevu će 6. aprila biti otvoren prvi filmski muzej u BiH "Valter brani Sarajevo", u kome će posjetioci moći da pogledaju sve što je vezano za jedan od najznačajnijih filmova u kinematografiji SFRJ.\nFilmski muzej 'Valter brani Sarajevo' od 6. aprila\n26. 02. 2019 14:19\nPrvi filmski muzej "Valter brani Sarajevo" otvoriće vrata za prve goste 6. aprila - na Dan grada Sarajeva, a javnost će imati priliku da pogleda prezentaciju i izgled nesvakidašnjeg muzeja čija postavka izaziva veliki interes u BiH, regiji i svijetu.


Osamostaljivanje kosovskog Operatora sistema transmisije i tržišta električnom energijom od Elektromreže Srbije dogovoreno je u pregovorima pod vođstvom tadašnje evropske komesarke Ketrin Ešton i bilo je jedna od tačaka Briselskog sporazuma koji su 2013. potpisali premijeri Ivica Dačić i Hašim Tači. U tom trenutku pitanje snabdijevanja strujom postalo je tehničko, ali se i vrlo brzo vratilo na teren politike\n“Kosovo je energetski nezavisno i vrši kontrolu snabdijevanja na cijeloj svojoj teritoriji”, objavile su sredinom decembra prošle godine vlasti u Prištini predstavljajući to kao političku pobjedu i veliki korak ka potpunom priznanju državnosti. U srpskoj javnosti je ta informacija “zatrpavana” koliko se moglo a obje strane podigle su “zid šutanja”, pa su i novinarima i poslovnom svijetu na tržištu električne energije uskraćeni odgovori na konkretna pitanja. Ne bez razloga. Naime, sve dileme iz procesa odvajanja daleko su od riješenih, a pregovori koji se izgleda vode ispod radara javnosti, ne teku glatko, prenosi Žurnal.\nOsamostaljivanje kosovskog Operatora sistema transmisije i tržišta električnom energijom (KOSTT) od Elektromreže Srbije (EMS) dogovoreno je u pregovorima pod vođstvom tadašnje evropske komesarke Ketrin Ešton i bilo je jedna od tačaka Briselskog sporazuma koji su 2013. potpisali premijeri Ivica Dačić i Hašim Tači. U tom trenutku pitanje snabdijevanja strujom postalo je tehničko, ali se i vrlo brzo vratilo na teren politike.\nTako je predsjednik Srbije Aleksandar Vučić neuspio pokušaj KOSTT-a 2018. da uđe u Evropsku mrežu operatora prenosnog sistema (ENTSO), što je takođe bio dio briselskog paketa, ocijenio kao veliki uspjeh, značajniji čak i od sprječavanja Kosova da postane član Interpola.\nIpak, u aprilu prošle godine KOSTT je postao članica ENTSO, a istovremeno je potpisan sporazum kojim je on dobio samostalnost i saglasnost da pripadnost energetskom bloku Srbije, u kome su još Sjeverna Makedonija i Crna Gora, zameni pristupanjem Albaniji. Sporazum je stupio na snagu 15. maja prošle godine, a od 14. decembra i posljednji “džep”, četiri opštine na sjeveru sa pretežno srpskim stanovništvom koji se preko trafostanice Valač snabdijevao iz mreže Elektroprivrede Srbije (EPS), prešao je u nadležnost kosovskog operatora.\nPrema Briselskom sporazumu, najkasnije 30 dana od momenta osamostaljivanja elektromreže, kosovske vlasti trebalo bi da daju licencu za rad kćerka firmi EPS-a koja bi bila zadužena za snabdijevanje uglavnom sjevera Kosova. Problem je nastao jer su kosovske vlasti spremne da daju licencu samo za snabdijevanje, dok srpska strana smatra da ima pravo na dva preduzeća, od kojih bi se jedno bavilo snabdijevanjem a drugo distribucijom i naplatom. Licenca nikako da stigne a najzabrinutiji su građani sa sjevera Kosova koji ne znaju ko će im obezbijediti i ko naplatiti struju. Prema riječima urednice portala Kossev, Tatjane Lazarević, informacije ne dobijaju ni iz Prištine ni iz Beograda a jedino što novinari mogu da “izvuku” su podaci iz zvaničnih dokumenata.\n– Prema Briselskom energetskom sporazumu, obje strane su se složile da osnuju takvu kompaniju u skladu sa kosovskim pravnim i regulatornim okvirom. Navodi se i da će nova kompanija vršiti snabdijevanje električnom energijom i da može da pruža usluge distribucije (kao što su naplata, prikupljanje, održavanje i fizičko povezivanje novih korisnika) u četiri opštine na sjeveru sa srpskom većinom i biće u mogućnosti da kupuje i prodaje energiju na otvorenom tružištu. Srbija koja se do sada opirala planu primjene Energetskog sporazuma i zbog potraživanja u trafostanici Valač i Gazivoda, dobila je još jedan problem: odbijanje da osnuje sopstvenu distribuciju. Zvaničnici srpske vlade više puta su rekli i da čekaju uspostavljanje Asocijacije opština sa srpskom većinom, što je takođe dio dogovora iz Brisela – kaže Lazarević.\nOna objašnjava da prema sporazumu, KOSTT stavlja pod svoju kontrolu podstanicu Valač, u sjevernom delu, koja je inače bila dio EMS-a.\n– Na terenu, struja više ne stiže iz Srbije, taj kanal je zatvoren. Ima je ali su prekidi češći nego ranije. Zbog čega, ne znamo. Pokušali smo da više saznamo od direktora kancelarije za KiM, ali je i on izbjegavao konkretan odgovor, samo je tvrdio da građani neće ostati bez napajanja. Računi još ne stižu ali se očekuju vrlo brzo – kaže Lazarević.\nNikola Nedić iz kompanije Energia Gas & Power koja posluje na otvorenom tržištu električne energije, kaže da se osamostaljivanjem kosovske mreže nije mnogo toga promijenilo u regionu, osim što sada sve potrebe, viškove i manjak mora da reguliše Albanija a ranije je to činila Elektromreža Srbije (EMS). On smatra da EPS u ekonomskom smislu ne bi trebalo da ima bilo kakve posljedice zbog izdvajanja energetskog sistema Kosova, ali i potvrđuje da je teško doći do informacija.\n– Kosovo iz svoje proizvodnje nema dovoljno energije, najvećim dijelom se dobija iz termoelektrana Obilić kod Prištine, koje su jako stare i neefikasne, često ispladaju iz sistema i nisu u pogonu. Pri tom i ugalj je jako lošeg kvaliteta, tako da rade vrlo otežano. Generalno, upućen je na uvoz struje, nabavlja je na tenderima, u pregovaranju, od svih aktivnih trgovaca u regionu ili na aukcijama. To je otvoreno tržište na kome je jedini kriterijum cena i eventualno načini plaćanja. Ali, ono što ometa funkcionisanje je što elektroenergetska granica između Kosova i Srbije još nije uspostavljena – kaže Nedić i dodaje da one postoje sa Crnom Gorom, Sjevernom Makedonijom i Albanijom i da su na njima sve firme koje trguju strujom iz regiona.\nOno što Briselski sporazum nije riješio a važan je dio energetskog sistema Kosova, jeste upravljanje jezerom Gazivode. Riječ je o vještačkoj akumulaciji koja je najvažniji vodeni resurs na Kosovu, čini 69 posto ukupnih akumulacija i glavni je izvor vode gradovima poput Kosovske Mitrovice i Gračanice, ali i Prištine i Vučitrna. Uz to, voda iz jezera istovremeno hladi turbine termoelektrane Obilić koja bez toga ne bi radila. Takođe, sa kosovske strane nalazi se i hidrocentrala.\nMeđutim, vodotokovi koji pune akumulaciju su na srpskoj strani i ukoliko bi se skrenuo tok rijeke Ibar, jezero bi presušilo i Kosovo bi imalo sopstvenu struju samo za snabdijevanje ključnih institucija, poput bolnica. Resursima jezera sada upravljaju dva preduzeća, jedno pod jurisdikcijom Prištine, drugo Beograda a međusobno se ne priznaju.\nPrvi put Gazovode su se našle na pregovaračkom stolu tek 4. septembra prošle godine, kada je Trampova administracija organizovala razgovore o saradnji Srbije i Kosova. Jedna od tačaka Vašingtonskog sporazuma je i mogućnost zajedničkog upravljanja tim resursom, koji je trebalo da ispitaju i formulišu stručnjaci američkog ministartsva za energetiku. Kako če nova administracija gledati na cjelokupan sporazum za sada se ne zna, ali postoje pretpostavke na koji način bi se problem riješio.\nNaime, domaći analitičari vjeruju da će se na kraće staze ići preko međunarodnog upravljanja Gazivodama, a nakon toga na privatizaciju dijelova energetskog sektora na Kosovu.\nSpekulacije ppominju plan da se zajedničko korišćenje Gazivoda obezbijedi kroz upravljanje inostranih kompanija, najvjerovatnije privatnih sa Zapada, kojima bi Unmik povjerio mandat da gazduje akumulacijom u interesu srpske i albanske strane. Na taj način bi se obezbijedilo da nijedna strana ne bude oštećena, odnosno da obje imaju ravnopravan pristup tim resursima.\nU prilog tome ide i činjenica da postoji velika zainteresovanost stranih kompanija za akvizicije u energetskom sektoru Kosova tako da ne bi trebalo da iznenadi ako bi nakon što zaživi proces zajedničkog upravljanja, ta dva preduzeća bila i privatizovana. Time bi se omogućilo njihovo nesmetano funkcionisanje, što je značajno za život oba entiteta.\nInteresovanje za privatizaciju energetskog i rudarskog sektora na Kosovu pokazuju kompanije sa Zapada ali i iz Kine. Međutim, ako se stvari posmatraju iz geopolitičkog ugla, uz činjenicu da su na Kosovu prisutne NATO trupe, logično je pretpostaviti da bi prije neka zapadna kompanija mogla da postane vlasnik i hidroelektrane i vodovodnih postrojenja na Gazivodama.\nIako srpski zvaničnici smatraju da je tačka Vašingtonskog sporazuma koja se odnosi na pravo korištenja vještačkog jezera Gazivode benefit za Srbiju, iz njene formulacije se pak ne može uočiti na čemu se to uvjerenje realno zasniva.\nSvojevremeno su provladini mediji tumačili da ta tačka predviđa da će Srbija dobiti pravo na hidropotencijale Gazivoda kao i na dio profita koje ostvaruje preduzeće za snabdjevanje vodom pod kontrolom Prištine.\nMeđutim, u sadržaju sporazuma se to decidno ne navodi, piše samo da će se „obje strane složiti da sarađuju sa Ministarstvom energetike SAD i drugim odgovarajućim pravnim licima američke vlade na studiji izvodljivosti za potrebe dijeljenja jezera Gazivode kao pouzdanog snabdijevanja vodom i energijom“. Dakle, nigde ne piše da će Srbija imati pravo na dio profita koji ostvaruje Vodoprivredno preduzeće „Ibar – Lepenac“ pod ingerencijom Prištine. Kada je riječ o „pouzdanom snabdijevanju vodom i energijom“ takođe nije jasno naglašeno šta bi to konkretno trebalo da znači. Pojedine opštine sa većinskim srpskim življem na sjeveru Kosova već se snabdijevaju pijaćom vodom iz Gazivoda a sve dobijaju struju iz istoimene hidroelektrane.\nMilica Andrić Rakić, dopisnica Deutsche Wellea iz Zubinog Potoka na sjeveru Kosova, kaže da vjeruje u mogućnost da se dođe do rješenja koje bi omogućilo da se resursi jezera Gazivode zajednički koriste.\n– Uvjerena sam da se ide u pravcu dogovora koji će omogućiti zajedničko korištenja jezera Gazivode što bi obezbijedilo i nesmetano finansiranje Javnog preduzeća “Ibar” koje upravlja hidrocentralom “Gazivode” i održava branu. Jedine prihode koje to preduzeće ostvaruje su ona koja obezbjeđuje Beograd ali istovremeno nema mogućnost da inkasira zaradu od održavanja sistema koji služi za vodosnabdijevanje između ostalog i Prištine – objašnjava naša sagovornica.\nVještačko jezero Gazivode nastalo je 1977. godine kada je beogradsko preduzeće Hidrotehnika – Hidroenergetika u ataru sela Gazivode podiglo jednu od najvećih brana u Evropi sa glinenom osnovom po projektu koji je izradi Energoprojekt. Izgrađena je i hidroelektrana „Gazivode“ snage 38 megavata. Osnovna namjena jezera je navodnjavanje Kosovske nizije. Kanalima se voda iz Gazivoda odvodi do Gračaničkog jezera i koristi se za snabdijevanje Prištine. Gazivode su izgrađene kreditom američke Međunarodne banke za rekonstrukciju i razvoj vrijednim 45 miliona dolara. Kredit je nakon raspada SFRJ nastavila da vraća Srbija. Cjelokupan prostor jezera nalazi se 20 posto u centralnoj Srbiji, a 80 posto na teritoriji Zubinog Potoka na Kosovu.\nIako preduzeće Trepča ne spada u energetski potencijal Kosova, upadljivo je u sličnoj situaciji kao i Gazivode. Nekada najveći rudnik olova i cinka u Evropi, koji je zapošljavao i do 20.000 radnika, UNMIK je 2000. godine podelio na dva dijela – Sjever i Jug. Oba dijela su registrovana u kosovskim institucijama kojima se plaćaju porezi i doprinosi. U Trepči Sjever pod srpskom kontrolom zaposleno je više od 3.000 ljudi, a pripadaju mu rudnici Crnac i Belo brdo, površinski kop Koporiš, flotacija, topionica i rafinerija olova Zvečan.\nTakođe, ima i kopove koji se nalaze u Srbiji, na prostoru opštine Brus i Novi Pazar, rudnik Belo Brdo ima čak i dva ulaza, jedan na teritoriji Kosova, drugi u Srbiji, dok se u Crnac ulazi samo iz Srbije, sa teritorije opštine Novi Pazar. Trepča Jug pod upravom Prištine crpi rudu iz rudnika Novo brdo i Stari trg, a bavi se ekstrakcijom i preradom uglavnom olova i cinka. Ima oko 1.400 radnika. Oba preduzeća imaju proizvodnju koja je daleko ispod predratne i opstaju zahvaljujući dotacijama iz Beograda za Sjever i iz Prištine za Jug.\nJasno je da podijeljena preduzeća nisu koncipirana da funkcionišu kao odvojeni sistemi, i da bi normalno mogla da rade potrebna su ogromna ulaganja, u onom iznosu koliko je izgubljeno odvajanjem onog drugog dijela. Jedino ekonomski održivo rješenje je objedinjavanje po modelu koji je pretpostavljen za Gazivode – međunarodna uprava, potom privatizacija. Bilo je prijedloga da se Trepča organizuje kao jedinstven sistem po principu holdinga, što bi obezbijedilo uspešnije poslovanje, ali srpski dio ne pristaje na upravu koju bi postavila Priština jer se plaše za radna mjesta srpskih radnika. Takav potez ometa i činjenica da je Srbija imala značajna ulaganja u Sjever, što priznaje i albanska strana. Zato Milica Andrić Rakić, dopisnica Deutsche Wellea iz Zubinog Potoka sa sjevera Kosova ne vjeruje da bi u ovom trenutku moglo da dođe do centralizovanog upravljanja Trepčom, odnosno da Sjever dođe pod ingerenciju Prištine.\n– Pitanje Trepče u ovom trenutku nije u fokusu kao Gazivode. Ne vjerujem u mogućnost da Priština preuzme upravljanje, poslovodstvo Trepče Sjever ne prihvata takvu mogućnost a država Srbija se poziva na vlasništvo nad rudnikom. Takođe u slučaju da srpski dio preduzeća dođe pod ingerenciju Prištine postoji bojazan od mogućnosti privatizacije što bi ugrozilo egzistenciju zaposlenih u Trepči Sjever – kaže ona.\n– Iako se Srbija poziva na vlasništvo, faktičko stanje je takvo da je Priština u mogućnosti da na silu preuzme to preduzeće. Vjeruje se da će sa Zapada Srbiji najvjerovatnije u jednom trenutku stići singal: Ako želite da Beograd zadrži kontrolu nad Trepčom Sjever, moraćete da priznate nezavisnost Kosova. To je razlog što se pitanje Trepče ne rješava već u ovom trenutku zajedno sa Gazivodama – navodi Pavlović.\nAutor: G. Vlaović / M. N. Stevanović (danas.rs)


Preporuka: 2052 / Link / Replika: 7 / Molimo vas da se ulogujete ili registrujete da biste mogli da šaljete komentare.\nPreporuka: 1938 / Link / Replika: 5 / Molimo vas da se ulogujete ili registrujete da biste mogli da šaljete komentare.\nPreporuka: 3078 / Link / Molimo vas da se ulogujete ili registrujete da biste mogli da šaljete komentare.\nPreporuka: 2166 / Link / Replika: 6 / Molimo vas da se ulogujete ili registrujete da biste mogli da šaljete komentare.\nPreporuka: 1026 / Link / Replika: 30 / Molimo vas da se ulogujete ili registrujete da biste mogli da šaljete komentare.


Umro najstariji čovek i preživeli u Holokaustu\nPreživeli u Holokaustu Jisrael Kristal koji je priznat kao najstariji čovek u svetu umro je danas, mesec dana pre svog 114. rođendana, javljaju izraelski mediji.\nKristal koji je živeo u Haifi na severu Izraela rođen je 15. septembra 1903. godine u poljskom selu Zarnovu. Godine 1920, kada mu je bilo 17 godina, preselio se u Lođ, gde je kasnije osnovao porodicu i otvorio fabriku slatkiša.\n"Dve knjige bi se mogle napisati samo o jednom danu tamo", izjavio je u intervjuu za izraelski list Harec pre dve godine.\nProšle godine je priznat kao najstariji čovek na svetu po Ginisovom svetskom rekordu. Da bi bio priznat, morao je da predstavi dokumenta koja su izdata u roku od dve decenije posle njegovog rođenja kako bi se potvrdilo broj njegovih godina.\nHarec mu je pomogao da nađe listu stanovnika Lođa 1918. godine, njegov izvod iz matične knjige venčanih iz 1928, listu onih koji su proterani u Aušvic.\nNa pitanje koja je formula dugog života, odgovorio je da svako ima svoju sreću i da ona dolazi s nebesa, a da tajne ne postoje.\nKristal koji je živeo više od jednog veka i bio svedok dva svetska rata rekao je da je svet u gorem stanju danas.


PROTEST RADNIKA BORSKE TOPLANE | MEDIJA CENTAR BOR - Borski Info - centar - Gradjanska čitaonica Evropa\nPROTEST RADNIKA BORSKE TOPLANE\n29. jula 2010. brana\tOstavite komentar\nRadnici toplane u Boru, zajedno sa predstavnicima sindikata, juče su organizovali protestnu šetnju ulicama Bora.\nOni traže poštovanje kolektivnog ugovora, redovnu isplatu zarada i definisanje aktivnosti i zadataka kako bi grejna sezona počela na vreme, izveštava B92.\nBorska toplana duguje više od 600 miliona dinara dobavljačima. Privremena vlast u Boru kaže da problem dugovanja mora da se reši na republičkom nivou.\nPošto su mirno prošetali ulicama Bora, radnike Toplane i toplifikacije, kao i predstavnike sindikata koji su protest završili ispred zgrade opštine, primili su na razgovor predstavnici privremene uprave u Boru.\nSindikat i radnici traže da se pod hitno reše nagomilani problemi u ovom preduzeću – poštovanje kolektivnog ugovora, redovnu isplatu zarada, a pre svega rešavanje problema dugovanja borske toplane koja u ovom trenutku prelaze više od pola milijarde dinara.\nIako je toplana raspisala tender za nabavku uglja, nova grejna sezona ona neće moći da počne ukoliko se pre oktobra ne završi remont.\nU Borskoj toplani kažu da je procenat naplate za isporučenu toplotnu energiju izuzetno nizak i da je u junu iznosio svega 12,5 odsto i da je trenutna cena od 51,57 dinara po metru kubnom neekonomska, te da toplana zbog toga neće moći sama da obezbedi siguran početak grejne sezone.\nU toplani navode da će se Borani ove zime ogrejati samo ukoliko se RTB i lokalna samouprava uključe u rešavanje velikih finansijskih problema u kojima se toplana nalazi već godinama.\nPrethodni članakKupovna moć građana pala za 50 odstoSledeći članakПРИВЕДЕН ОСУМЊИЧЕНИ ЗА ПРОИЗВОДЊУ И ПРОМЕТ ОПОЈНИХ ДРОГА


PRODUŽEN KONKURS ZA UČITELJE I ĐAKE „DVA LICA SUNCA“ - PRess Serbia | PR PRess team\nZbog produženja raspusta za osnovce, rok za prijavu na konkurs „Dva lica sunca” produžen je do 7. marta 2020. godine. Konkurs je raspisan 20. januara 2020.godine, a prvobitni rok za predaju konkursnog materijala bio je 28. februar.\nOrganizatori konkursa koji se sprovodi u okviru kampanje “Zaštita za sve” – Eucerin Srbija i Fond B92, uz podršku Ministarstva zdravlja i Ministarstva prosvete, nauke i tehnološkog razvoja Republike Srbije – pozivaju učitelje i đake osnovnih škola na teritoriji Republike Srbije da iskoriste produženje roka, pokažu svoju kreativnost i osvoje vredne nagrade.\nCilj edukativne kampanje i konkursa “Zaštita za sve” je podizanje svesti dece o odgovornom ponašanju na suncu i zaštiti od sunca.\nKonkursni zadatak za učiteljice i učitelje podrazumeva da na osnovu znanja, materijala za rad sа đacima i formulara koje dobiju kroz online edukaciju koja je dostupna na sajtu kampanje www.zastitazasve.rs i Ministarstva prosvete, osmisle kreativni čas ili aktivnost sa svojim đacima i animiraju ih da pripreme radove na temu „Dva lica sunca“, na osnovu kojih za svoju školu mogu osvojiti UV indikatore, specijalne merače sunčevog zračenja.\nPet odeljenja učiteljica i učitelja čije nastavne metode na zadatu temu konkursna komisija proglasi najboljim, biće nagrađeno jednodnevnim izletom tokom kog će učestvovati na takmičenju u znanju o odgovornom ponašanju na suncu i zaštiti od sunca. Odeljenje koje pobedi na takmičenju osvojiće nagradu za opremanje učionice u protivvrednosti 250 000 dinara.\nNa konkursu mogu da učestvuju odeljenja prvog, drugog, trećeg i četvrtog razreda osnovnih škola u Republici Srbiji i učitelji koji prođu online edukaciju na temu odgovornog ponašanja na suncu. Na konkursu ne mogu učestvovati škole koje su prošle godine na istoimenom konkursu osvojile nagrade.\nDetaljne informacije o konkursu, formulari i materijali za rad sa đacima mogu se preuzeti na stranici www.zaštita. Popunjene formulare i konkursne materijale potrebno je poslati na mejl konkurs@zastitazasve.rs do 7. marta 2020. godine.\nTagoviDva lica sunca produžen konkurs školski raspust zaštita za sve


Žene sa invaliditetom nevidljive u sistemu\nFoto: N.N. | Žene sa invaliditetom nevidljive u sistemu\nAnja Matarugić 25.11.2019 18:10\nBANJALUKA - Pokreti osoba sa invaliditetom ne prepoznaju pitanja žena sa invaliditetom u svojim redovima, takođe institucije i organizacije koje se bave rodnom ravnopravnošću ne prepoznaju osobe sa invaliditetom, zbog toga su žene sa invaliditetom intersekcijski diskriminisane.\nRiječi su ovo Tanje Mandić-Đokić, konsultanta za pitanja žena i mreže žena u projektu "Ravnopravno različiti", povodom sastanka "Ženska priča je bitna" održanog danas u Banjaluci, s ciljem jačanja položaja i izgradnje mreže žena sa invaliditetom.\n"Ovo je jedna u nizu aktivnosti vezanih za jačanje mreže žena sa invaliditetom, u okviru ovog projekta imamo za cilj da osnažimo i umrežimo žene sa invaliditetom", rekla je Mandić-Đokićeva.\nIstakla je da je Komitet UN-a identifikovao položaj žena sa invaliditetom u BiH kao veoma ranjiv.\n"Nažalost, osobe sa invaliditetom smatraju se homogenom grupom koja nema ni pol ni rod, a sa druge strane, oni koji se bave rodnom ravnopravnošću takođe nas ne prepoznaju. Žene sa invaliditetom su diskriminisane po više osnova koje se međusobno pojačavaju", objasnila je Mandić-Đokićeva.\nDodaje da je jedan od ciljeva sastanka da se žene sa invaliditetom unutar svojih organizacija založe za žensko pitanje.\nŽeljko Volaš, predsjednik Organizacije amputiraca UDAS RS, organizatora ovog sastanka, kazao je da je ovo bitan događaj u okviru projekta "Ravnopravno različiti" koji podržava EU uz posebnu podršku Ambasade Irske za BiH u Sloveniji.\n"Gradnja mreže žena sa invaliditetom je značajna, jer želimo da žene sa invaliditetom budu pokretači inicijativa. Cilj je da okupimo žene sa invaliditetom jer želimo da nam one same kažu kako vide svoju ulogu u društvu", kazao je Volaš.\nMajls Giran, ambasador Irske za BiH u Ljubljani, rekao je da je UDAS RS jedna od organizacija s kojom Ambasada Irske ima dobru saradnju, jer rade veoma važan posao, posebno onaj koji se odnosi na položaj žena u društvu.\n"Zadovoljstvo nam je da podržimo aktivnosti u vezi sa osnaživanjem položaja žena, posebno žena sa invaliditetom u BiH. Značajno je da se sastaju i podijele svoje vizije i izazove s kojima se susreću", zaključio je Giran.\nŠeranić: Došlo je do opuštanja i razmišljanja 'neće to meni da se desi'


Grad Novi Pazar - Promovisan program SWISS PRO\nPromovisan program SWISS PRO\nGrad Novi Pazar i Vlada Švajcarske nastavljaju odličnu saradnju kroz primenu programa Swiss pro. Na promociji programa u Novom Pazaru rečeno je da će grad sa Vladom Švajcarske sarađivati na unapređenju različitih oblasti.\n„Razgovarali smo o konkretnim stvarima, unapređenju elektronske uprave, pitanjima socijalne inkluzije određenih kategorija stanovništva i unapređenju rodne ravnopravnosti. Imali smo u prethodnom periodu sjajnu sradnju sa Vladom Švajcarske i nema razloga da tu saranju ne nastavimo“, rekao je pomoćnik gradonačelnika Ensar Škrijelj.\nNacionalna menadžerka programa Ana Nedeljković Belja veruje da je kada je o projektima reč, korist za građane višestruka i podseća da razvoj lokalnih samouprava znači kvalitetniji život stanovništva.\n„Grad Novi Pazar je već učestvovao u našim javnim pozivima koji se tiču unapređenja regulativa i načina finansiranja organizacija civilnog društva. U narednom trogodišnjem periodu u planu je realizacija više projekata koji će se sprovoditi obezbeđivanjem besplatnih sredstava i tehničkom podrškom od strane Swiss pro“.\nProgram „Podrška Vlade Švajcarske razvoju opština kroz unapređenje dobrog upravljanja i socijalne uključenosti - Swiss PRO“ sprovodi se u saradnji sa Stalnom konferencijom gradova i opština, Ministarstvom državne uprave i lokalne samouprave i Ministarstvom za rad, u 99 gradova i opština Srbije. Projekat je vredan 5.8 miliona eura i traje četiri godine.


U kojim slučajevima se nastavniku, vaspitaču i stručnom saradniku može oduzeti licenca - Zelena učionica\nIz Predloga zakona o obrazovanju i vaspitanju\nIzdavanje licence nastavniku, vaspitaču i stručnom saradniku\nLicenca se izdaje nastavniku, vaspitaču i stručnom saradniku koji ima položen\nispit za licencu.\nSuspenzija licence nastavniku, vaspitaču i stručnom saradniku\nU toku važenja licenca može da bude suspendovana.\nUstanova ima obavezu da Ministarstvu dostavi podatke o razlozima za suspenziju licence nastavnika, vaspitača i stručnog saradnika odmah, a najkasnije u roku od tri dana od prijema izveštaja iz stava 2. ovog člana.\nNastavnik, vaspitač i stručni saradnik ima pravo da izjavi primedbu ministru na izveštaj prosvetnog savetnika iz stava 2. ovog člana, u roku od osam dana od dana prijema izveštaja.\nNastavniku, vaspitaču i stručnom saradniku kome je suspendovana licenca iz razloga navedenih u stavu 2. tačka 1) ovog člana, ukida se suspenzija, ukoliko najkasnije u roku od šest meseci od dostavljanja rešenja ministra ponovo položi ispit za licencu, a ako ga ne položi, prestaje mu radni odnos.\nDok traje suspenzija licence nastavnik i vaspitač prisustvuje nastavi, odnosno aktivnostima drugih nastavnika i vaspitača koje mu određuje direktor, a stručni saradnik radu stručnog saradnika u drugoj ustanovi koju odredi direktor.\nNastavniku, vaspitaču i stručnom saradniku kome je suspendovana licenca, na osnovu stava 2. tačka 2) ovog člana, ukida se suspenzija ako u roku od šest meseci od suspenzije dostavi dokaze o odgovarajućem stručnom usavršavanju.\nNastavnik, vaspitač i stručni saradnik za vreme trajanja suspenzije licence ostvaruje pravo na naknadu plate u visini od 65% plate koju je primio za mesec koji prethodi mesecu u kome mu je suspendovana licenca.\nOduzimanje licence nastavniku, vaspitaču i stručnom saradniku\nLicenca se oduzima nastavniku, vaspitaču i stručnom saradniku:\n1) koji je pravnosnažnom presudom osuđen za krivično delo: nasilja u porodici, oduzimanje maloletnog lica, zapuštanje i zlostavljanje maloletnog lica ili rodoskvrnuće, primanje ili davanje mita, protiv polne slobode, pravnog saobraćaja i čovečnosti i drugih dobara zaštićenih međunarodnim pravom, bez obzira na izrečenu\n2) na osnovu pravnosnažne sudske odluke kojom je utvrđena zakonitost rešenja o prestanku radnog odnosa zbog povrede zabrane iz čl. 110, 111. i 113. ovog zakona, odnosno po isteku roka za sudsku zaštitu;\n3) na osnovu pravnosnažne sudske odluke kojom je utvrđena zakonitost rešenja o prestanku radnog odnosa zbog povrede zabrane iz člana 112. ovog zakona učinjene drugi put, odnosno po isteku roka za sudsku zaštitu;\n4) na osnovu pravnosnažne sudske odluke kojom je utvrđena zakonitost rešenja o prestanku radnog odnosa zbog povrede radne obaveze iz člana 164. tač.\n1)–6) ovog zakona, odnosno po isteku roka za sudsku zaštitu;\n5) ako odbije vršenje spoljašnjeg vrednovanja rada ili stručno-pedagoško nadzora;\n6) kome je suspendovana licenca u skladu sa članom 149. ovog zakona, a stekli su se uslovi za novu suspenziju.\nIzuzetno, od stava 2. ovog člana, lice kome je oduzeta licenca iz razloga propisanih u stavu 1. tačka 1) ovog člana nema pravo na njeno ponovno izdavanje niti na rad u ustanovi.\n5 komentara na "U kojim slučajevima se nastavniku, vaspitaču i stručnom saradniku može oduzeti licenca\n2 oktobra, 2017 u 9:05 am\n2 oktobra, 2017 u 4:38 pm\n2 oktobra, 2017 u 10:42 am\n3 oktobra, 2017 u 3:58 pm\nDa li je javna tajna da skoro nijedan direktor u Osnovnoj školi nema licencu za direktora,a zamislite još i doživotnog?Idu kola uzbrdo,idu a onda sa brda….?Tako je kod nas,u zaboravljenim i zabačenim krajevima.\n3 oktobra, 2017 u 7:42 pm


Ban Ki Mun: Sirija se raspada pred našim očima\nGeneralni sekretar Ujedinjenih nacija Ban Ki Mun izjavio je u srijedu da se Sirija "raspada", te je zatražio međunarodnu podršku američko-ruskoj incijativi da se sirijska vlast i opozicija privole na pregovore.\nBan je rekao da sukob u Siriji ima "duboke političke korjene" i da neće biti rješen vojno, iako neke strane u sukobu i njihove pristalice iz inostranstva vjeruju da je vojno rješenje moguće.\n"Sirija se raspada pred našim očima", rekao je Ban Ki Mun u poruci skupu o Siriji koji se juče održao u Teheranu. Ban je rekao da "haos stvara plodno tlo za radikalizam i sve veće prijetnje regionalnoj stabilnosti".\nGeneralni sekretar UN se usprotivio dostavljanju oružja objema stranama u sukobu, kao i tome da organizacije poput ekstremističkog libanskog pokreta Hezbolah šalju svoje borce da ratuju u Siriji.\nEvropska unija je ukinula embargo na isporuku oružja Siriji, što omogućava da članice Unije pošalju oružje sirijskoj opoziciji, dok će Rusija isporučiti režimu u Damasku napredni raketni sistem zemlja-vazduh "S-300" koji bi, prema najavama iz Moskve, trebalo da spriječi vanjsku intervenciju u toj zemlji.


Tanjug 20. maja 2022. 11:45\nBEOGRAD – Skoro 200 startapa, preduzetnika i mikro, malih i srednjih preduzeća prijavilo se za bespovratna sredstva od milion dolara na drugom godišnjem konkursu StarTec h programa za razvoj inovacija i digitalnu transformaciju privrede Srbije.\nI ove godine biće dodeljeno oko 30 grantova u iznosima od 15.000 do 100.000 dolara, a ponovo je najviše aplikacija stiglo za inovacije u IT industriji, saopštili su organizatori.\nMeđu 197 prijava, gotovo 100 inovativnih ideja je usmereno na razvoj aplikacija, digitalnih plaftormi i softvera koji unapređuju poslovne procese.\nNa drugom mestu su inovacije u poljoprivredi i prehrambenoj industriji, slede elektronika, multimedija, građevina i drugo.\nViše od 60 odsto prijava je za najmanji segment grantova, od 15.000 do 25.000 dolara.\nKroz StarTec h inovatori mogu da dobiju stručnu pomoć u izradi biznis planova još u fazi pripreme aplikacija, što drugi programi uglavnom ne nude.\nGrantove od 25.000 do 50.000 dolara dobiće mala i srednja preduzeća kako bi svoju inovaciju uspešno plasirali na tržište ili sproveli digitalnu transformaciju dok su najveći grantovi, od 50.000 do 100.000 dolara, prvenstveno namenjeni za plasman inovacije na međunarodno tržište ili povećanje broja radnih mesta.\nStarTec h program je trogodišnji projekat za promociju inovacija i tehnološkog razvoja u Srbiji koji sprovodi NALED u saradnji sa organizacijom ENECA, a finansira kompanija Philip Morris.\nU 2023. predviđen je još jedan javni poziv tako da će ukupno biti dodeljeno oko 3,5 miliona dolara za 100 inovativnih projekata.


autonet • Audi gasi modele A1 i Q2 nakon aktualnih generacija\nNajmanja dva automobila u ponudi Audija bit će posljednji. Marka se planira jasnije okrenuti u smjeru premium ponude, pa će gama biti proširena u višim, a srezana u nižim segmentima\nPrvi čovjek Audija Markus Duesmann dao je intervju za njemačku novinu Handelsblatt u kojem je najavio nekoliko promjena u poslovanju ove kompanije. Prema njegovim riječima, Audi će napustiti razvoj i proizvodnju svojih trenutačno najmanjih modela, kompaktnoga A1 i najmanjeg SUV-a Q2, nakon aktualne generacije. To znači da ulazni model A1 više neće dobivati nove verzije, odnosno da će biti ugašen nakon više od 12 godina, dok će Q2 biti napušten nakon samo jedne generacije, lansirane 206. godine.\nOvaj potez u skladu je sa strategijom marke da se orijentira na gornji segment skupljih vozila, odnosno da Audi u budućnosti bude percipiran isključivo kao premium marka. S time dolazi kako ova odluka o izbacivanju modela s donjeg kraja ponude, tako i ona o proširenju game u višim segmentima. Fokus na veće i skuplje automobile Audiju bi trebao donijeti i višu ukupnu dobit.\nNajavljenim gašenjem proizvodnje modela A1 i Q2, ulazni model u Audijevoj će ponudi postati kompaktni model iz “Golfovog” segmenta, A3. Kad je riječ o elektrifikaciji, iz Audija je najavljeno da će posljednji njihov model s motorom na fosilna goriva biti predstavljen 2026. godine, a nakon 2033. bit će potpuno zaustavljena proizvodnja svih modela s unutarnjim izgaranjem (osim u Kini, gdje bi mogla biti nastavljena još koju godinu).\nNovi Audi A8 – zaboravite na oštećeni kolnik\nAudi predstavio novi A8\nAudi RS modeli ubuduće i samo sa stražnjim pogonom\nAudiaudi a1audi q2


SSSS i Radna grupa VRS/ Niš\nMapa aktivnosti Radne grupe Vlade Srbije\nza pripremu mera za prevenciju i sprečavanje radikalizacije štrajkova\nNastavljena proizvodnja u „Niteksu“\nU „Niteksu“ od pre nekoliko dana rade svi zaposleni, obaveze prema radnicima u međuvremenu su izmirene, a ugovorena je proizvodnja za domaće i strano tržište za duži pereiod.\nPosle sporazuma između radničkih sindikata i poslodavaca sredinom avgusta, za manje od mesec dana, potpuno je obnovljen proizvodni proces u svim fabričkim pogonima i svih 725 radnika je ponovo na radnim mestima.\nKako saznajemo, zaposlenima su uplaćena zaostala dugovanja za tri meseca prošle godine – avgust, septembar i oktobar, a dobili su, što je takođe bio jedan od njihovih zahteva, i ostatak regresa za 2008. kao i deo za ovu godinu. Linearno je svima isplaćeno i po 10.000 dinara za rad u vreme prekida štrajka u drugoj polovini januara i početkom februara. Narednih meseci biće sprovedeno prijavljivanje radnika za odlazak iz fabrike po socijalnom programu, a planom je predviđeno, iako je interesovanje mnogo veće da samo do stotinu radnika može da ode.\nU „Građevinaru“poništena privatizacija\nNICOVIĆ NIJE ISPOŠTOVAO OBAVEZE\nAgencija za privatizaciju poništila je privatizaciju građevinskog preduzeća „Građevinar“ iz Niša.\nKupoprodajni ugovor je raskinut zbog nepoštovanja obaveza kompanije “Irva investicije“ u delu socijalnog programa. Kapital preduzeća biće prenet u narednom periodu na Akcijski fond. Preduzeće “Građevinar“ prodato je Đorđiju Nicoviću na javnom tenderu 4. juna 2008. godine za 150.000 evra, uz obavezu investiranja u vrednosti od četiri miliona evra. Kupac je prihvatio i minimalne obaveze iz socijalnog programa, kao i dodatne elemente socijalnog programa. Kako kompanija “Irva investicije“, ni u naknadno ostavljenom roku, nije postupila na način predviđen kupoprodajnim ugovorom, Agencija je u skladu sa Zakonom o privatizaciji obavestila kupca da ugovor smatra raskinutim\n1. septembar 2009.\nU „Niteksu“počele isplate zaostalih zarada\nPROIZVODNJA SE ZAHUKTAVA\nPoslovodstvo je ispoštovalo prvi deo sporazuma koji predviđa isplatu plata za avgust prošle godine i isplatu dve akontacije od po 15. 000 dinara za septembar i oktobar 2008. godine. Konačan obračun plata biće završen do kraja septembra.\nPredsednik Samostalnog sindikata u fabrici tekstilnih proizvoda „Niteks“ u Nišu izjavio je da je proizvodnja u toj fabrici počela , da deo radnika radi, a da je jedan broj na godišnjem odmoru.\nKonfekcija je počela proizvodnju posle sporazuma sa poslovodstvom i prekida devetomesečnog štrajka, rekao je Tošić.\nKonačan obračun plata biće završen do kraja septembra, a da li će fabrika raditi punim kapacitetom, to zavisi od većinskog vlasnika i poslovodstva.\nDirektor „Niteksa“ Milan Kljajić rekao je da će većinski vlasnik Irva investicije iz Beograda finansirati početak proizvodnje u iznosu od oko 80 miliona dinara.\nE IG25. jun 2009.\nMinistar je štrajkačima obećao da će Vlada u najkraćem mogućem roku pokušati da za isti sto dovede poslodavce i radnike i da će učiniti sve kako bi se razlozi štrajka eliminisali, a firme vratile radu.\nOn je prredstavnicima radnika još rekao Vlada nema prevelika ovlašćenja i ne može da se meša u rad privatizovanih preduzeća, ali isto tako ne može ni da zabija glavu u pesak pred očiglednim problemima sa kojima se suočava više od 1.300 niških porodica – rekao je Ljajić.\n- Zbog toga ćemo učiniti sve da već u ponedeljak za isti sto sednu poslodavci i radnici. Stvar je, naravno, dobre volje poslodavaca da naš poziv prihvate i mi nemamo druga sredstva da ih na to nateramo. Međutim, ukoliko se ne budu odazvali, onda ćemo insistirati na primeni zakonskih rešenja koja nam stoje na raspolaganju, a koja se tiču privatizacionih obaveza koje su oni preuzeli.\nPredsednici štrajkačkih olbora su rekli da žele da rade, ali traže da se vlasnici firmi u prisustvu predstavnika Vlade izjasne o sopstvenim namerama prema firmama koje su kupili.


Italijanski vlasnici skupocenih jahti "žive na granici siromaštva" - Bizlife.rs\nItalijanski vlasnici skupocenih jahti „žive na granici siromaštva“\n10:04 Rim, 10/01/2012\nAko je suditi prema poreskim prijavama, Italijani koji poseduju automobile marke “Ferrari”, jahte duge 20 metara, pa čak i helikoptere – žive ispod granice siromaštva.\nU Italiji su poreski službenici, dan pre Nove godine, sproveli akciju koja je dovela do neverovatnih saznanja: skoro svaki treći građanin koji poseduje luksuzne automobile u poslednje dve godine mesečno je zarađivao 1.800 evra bruto. Naravno da se postavlja pitanje koliko onda godina treba jednom takvom građaninu da “uštedi” za jedan skupoceni automobil?\nRestorani su beležili duplo veću zaradu od prethodnog dana i trostruko veću od istog dana prošle godine. U luksuznim buticima prodaja je bila učetvorostručena. Vlasnici radnji, hotela i restorana u kojima je sprovedena racija ogorčeni su i govore o “policijskoj državi”, a pobunili su se i predstavnici Berluskonijeve stranke. Oni ne žele da se “privredno čudo” dovodi u pitanje. Međutim, stanje koje je na videlo iznela racija, isto je kao i u velikom broju gradova u Italiji.\nKada bi se o stanju u Italiji sudilo prema proceni poreskih prijava, ispostavilo bi se da veliki broj građana živi ispod linije siromaštva. Tako vlasnici diskoteka, restorana i prodavnica nakita “ne zarađuju dovoljno za život”, ali zato mnogi od njih poseduju skupocene jahte, idu na put oko sveta i obeduju u luksuznim restoranima.\nLjudi koji godišnje ne zarađuju više od 20.000 evra poseduju više od 42.000 luksuznih jahti. Prošle godine je u Italiji kupljeno više od 200.000 automobila koji koštaju više od 100.000 evra,a prema zvaničnim podacima samo 72.000 Italijana to sebi može da dozvoli.\nU ovom računu matematika, očito, ne igra baš veliku ulogu. Kako bi inače moglo da se objasni da svaki četvrti Italijan, koji zarađuje manje od 20.000 evra godišnje, poseduje helikopter ili čak avion? Dešava se da neki od vlasnika luksuznih automobila i jahti prosto zaborave da su bogati. Tako je jedan zubar iz Firence „prevideo“ da prijavi oko šest miliona evra. Ili trgovca iz Bergama koji se nije setio da poseduje pet kuća kada je zatražio pomoć za školovanje dece, koju država dodeljuje siromašnim porodicama.\nNovi italijanski premijer Mario Monti namjerava da istraži i promeni situaciju. Monti veruje da je moguće da država dobije 120 milijardi evra od zaboravnih poreznika. Sa ovim novcem bi Italiji bilo potrebno samo nekoliko godina da zaboravi na dugove – navodi “Deutsche welle”.\nDoduše, posledice nove politike će za poneke Italijane biti veoma drastične. Tako će ubuduće čak i bračni parovi koji žele da se razvedu morati da budu u dobrim odnosima. U suprotnom, njihova imovina biće detaljno istražena i predata poreskoj upravi na ispitivanje – moguće je da će opet doći u modu “razvod na italijanski način”, u kojem će, kao u filmu, na kraju doći do upotrebe vatrenog oružja.


Konsultacije kod Nikolića: LDP spreman da razgovara sa Vučićem\nTomislav Nikolić tokom razgovora so Sašom Radulovićem iz "Dosta je bilo"\nPojedinačne konsultacije o formiranju Vlade Srbije počele su u ponedeljak, 23. maja, u 10 sati u zgradi Predsedništva Srbije i na njima učestvuju predstavnici svih parlamentarnih stranaka.\nPrvo je došao Nemanja Šarović, zamenik predsednika Srpske radikalne stranke i zatražio od predsednika Srbije Tomislava Nikolića da podnese ostavku zbog lažnih diploma i drugih afera, javlja dopisnik RSE.\nOn je Nikoliću rekao da nije došao da razgovara o vladi koju će praviti Aleksandar Vučić, već da od njega traži da podnese ostavku.Nikolić je saslušao sve što je Šarović imao da kaže, ustao i otišao iz prostorije u kojoj se održavao sastanak.\nNa sastanak sa Nikolićem došli su predstavnici Socijalističke partije Srbije i Jedinstvene Srbije, Ivica Dačićc i Dragan Marković Palma. Dačić, predsednik SPS-a, izjavio je da je i dalje u interesu Srbije da se nastavi saradnja sa Srpskom naprednom strankom.\nBojan Pajtić, predsednik Demokratske stranke, izjavio je da je obavestio Nikolića da mu ne pada na pamet da bude u vlasti sa režimom Aleksandra Vučića jer je on, kako je rekao, unazadio i osiromašio Srbiju.\nPajtić je rekao da će DS, u Skupštini insistirati na formiranju anketnog odbora zbog izbornih neregularnosti i da će zbog tih dešavanja podneti krivične prijave.\nSaša Radulovic, predsednik Pokreta Dosta je bilo, izjavio je da je na konsultacijama rekao da Srpska napredna stranka Aleksandra Vučića ima tanku skupštinsku većinu.\n"Govorili smo i o situaciji u medijima, gde premijer kontroliše veliki broj medija koji se koriste za blaćenje političkih protivnika. Predsednik je rekao da postoje problemi sa medijima, ali je bio i jako pažljiv u iznošenju stavova", rekao je Radulović.\nČedomir Jovanović, predsednik Liberalno demokratske partije, izjavio je da je spreman da razgovara sa liderom SNS-a Aleksandrom Vučićem o budućoj vladi, ne precizirajuci da li je spreman da postane njen deo.\nBoško Obradović, predsednik pokreta Dveri, izjavio je da je Nikolića pozvao da mandat za formiranje nove vlade poveri nekom ko je manje evrofanatik od Aleksandra Vučića.\n“Srbiji je potreban premijer koji bi više bio okrenut saradnji sa Rusijom,” rekao je Obradović.\nIštvan Pastor, predsednik Saveza vojvođanskih Mađara, na konsultacijama je ponovio da SVM da želi saradnju sa Srpskom naprednom strankom.\nRSE nastavlja da prati nastavak konsultacija.


Časopis Industrija :: Alijansa evropskih gradova protiv platforme Airbnb\nFotografija od: © WienTourismus / Paul Bauer\nTim povodom predstavnici saveza Eurocities sreli su se u Minhenu 17. oktobra 2019. godine. Inicijativa evropskih gradova želi da sve digitalne platforme preuzmu pravnu odgovornost, izvršavaju svoje pravne dužnosti i vrše razmenu podataka tamo gde je ona neophodna.\nBudući da putem platforme kao što je Airbnb stanodavci brže mogu da zarade, sve glasnije se čuju pritužbe da je u centru grada malo stanova koji dugoročno mogu da se iznajme. Neki predstavnici alijanse tvrde da gradovi na ovaj način gube svoj „duh“ budući da na primer u Parizu četvrtina stanova u centru isključivo služi iznajmljivanju preko internet platformi.\nViše gradova je pokušalo da stanodavcima ograniči broj dana godišnjeza iznajmljivanje smeštaja. U Minhenu ovo ograničenje iznosi 8 nedelja, a u Francuskoj je širom zemlje dozvoljeno iznajmljivanje u trajanju od 120 dana.\nBečka turistička organizacija Wien Tourismus sugerisala je limit od 90 dana, ali dati predlog još uvek nije stupio na snagu.


Odlični rezultati svih selekcija FK "BAK"\nAutor : eBelaCrkva Dec 08, 2017\nPrvi tim FK „BAK“ jesenji deo prvenstva u prvoj Južnobanatskoj ligi završio je na prvom mestu. Omladinska ekipa izborila je plasman među najboljih šest u kvalitetnoj ligi Vojvodine, a petlići su na Međunarodnom turniru u Aradu osvojili 4. mesto u konkurenciji 12 ekipa i ovog vikenda će započeti novi ciklus takmičenja u Mini Maksi ligi.\nPrvi tim FK „BAK“ u jesenjem delu prvenstva je imao odlične partije, pa ni rezultat nije izostao.\n- Ostvarili smo zavidan rezultat sa 13 pobeda i 2 poraza. Želimo da se pojačamo sa dva igrača da bi ostvarili zacrtani cilj a to je prvo mesto i ulazak u Vojvođansku ligu. Ne želimo da igramo baraž kao u prošloj sezoni, verujem u svoj tim i rukovodstvo kluba, poručuje trener Dejan Babić.\nDugo neka mlađa selekcija FK“BAK“ nije igrala kvalitetnu ligu Vojvodine, a ove godine posle osvajanja prvog mesta u omladinskoj ligi Južnog Banata, izboren je plasman u najelitnije takmičenje omladinaca u Vojvodini. Omladinci su dva kola pre kraja prve faze takmičenja izborili plasman u play off , zauzevši drugo mesto u grupi, odmah iza FK“Dinamo“ iz Pančeva.\nNa proleće 2018. godine, mladi fudbaleri će odmeriti snage sa omladincima, koji zauzmu jedno od prva dva mesta u omladinskoj ligi Vojvodine, grupa Bačka i Novosadsko-sremske grupe. Za sada su pored FK“BAK“ i FK“Dinamo“ sigurni učesnici play off-a , FK“Vojvodina“ iz Novog Sada i FK“Bačka“ iz Bačke Palanke.\nNakon 10 odigranih kola biće poznato ko će se od sezone 2018/19 takmičiti u omladinskoj ligi Srbije.\n- Bez obzira na rezultat u play off- u , uprava i navijači FK“BAK“ su ponosni na ono što su omladinci, do sada uradili. Za samo godinu i po dana koliko je na okupu ova selekcija, posle dugog perioda u kom FK“BAK“ nije ni imao omladinski tim, ovi momci su uspeli da vrate ime kluba na fudbalsku mapu Vojvodine. Ekipa je sastavljena od igrača iz opštine Bela Crkva i grada Vršca, koji su za veoma kratak vremenski period uspeli da naprave odlicnu atmosferu u ekipi gde su drugartsvo i tim uvek na prvom mestu, kaže trener Nebojša Ilić.\nFudbaleri rođeni 2006. godine i mlađi, čine sastav petlića koji su nedavno na Međunarodnom turniru u Aradu u konkurenciji 12 ekipa iz Rumunije, Mađarske i Srbije u grupi bili drugi, au ukiupnom plasmanu četvrti. Ovog vikenda će početi takmičenje u Mini Maksi ligi u kojoj su u prošloj sezoni osvojili treće mesto.


Štrajk nezavisnih medija u Poljskoj zbog najave novog poreza\nTanjug 10. februara 2021. 13:11\nVARŠAVA – Nezavisni mediji u Poljskoj prekinuli su danas izveštavanje u znak protesta zbog planiranog novog poreza na oglašavanje koji smatraju pokušajem vlade da ugrozi slobodu štampe.\nVodeći poljski list „Gazeta viborča“ nazvala je to snažnim udarom na slobodu štampe, a umesto uobičajenih vesti na njenoj internet stranici bio je zatamnjen ekran i upozorenje da bi sporni zakon mogao da ugasi nezavisne medije, prenosi AP.\nProtestu se pridružio i TVN, u vlasništvu američke kompanije Discoveri,a njegov informativni kanal TVN24 ima zatamnjen ekran sa porukom: „Vaš omiljeni program je trebalo da bude ovde“, navodi agencija.\nPrema AP-u ukupno se 45 vodećih medijskih kompanija pridružilo protestu, koji bi trebalo da traje naredna 24 časa.\nPoljska vlada je na državnoj TVP juče najavila da planira novi porez na oglašavanje, kako bi obezbedila sredstva nakon što je pandemija Kovid 19 teško pogodila državne finansije, a da će se prikupljenim novcem na osnovu zakona koji postoji u mnogim zemljama finansirati zdravstvo i kultura, prenosi agencija.


Kompanija Drekslmajer danas proslavlja 10 godina uspešnog poslovanja | ZR KLIK\nZRENJANIN-Na današnji dan pre deset godina, Drekslmajer Group osnovao je lokaciju u Srbiji, tačnije Zrenjaninu, što je te godine bila i najveća strana investicija u našoj zemlji. Za nekoliko meseci podignuta je hala koje je opremljena savremenom opremom a ujedno je za buduće radnike, tada njih oko 600, organizovana stručna obuka i treninzi za rad u proizvodnji kablovskih sistema. Tim povodom danas je u ovoj kompaniji za predstavnike medija održana kratka prezentacija lokacije Zrenjanin, a zatim i obilazak pogona.\nDrekslmajer group je međunarodni automobilski dobavljač sa više od 60 lokacija u preko 20 zemalja. Kompanija je osnovana u Nemačkoj 1958. godine. Danas ova kompanija važi za onu koja postavlja trendove i inovacije i danas je lider na tržištu za kompletan enterijer za vrhunske tipove automobila.\nPočetkom 2008. godine u pogonima u Zrenjaninu pokrenuta je proizvodnja električnih sistema za kupce iz premijske automobilske industrije i već tri godine kasnije, Zrenjanin postaje prva lokacija u istoriji Drekslmajer group koja istovremeno može da snabde dve fabrike jednog nemačkog proizvođača premijum automobila po principu „Just-in-Sequence“. Uspešno je završena i implementacija standarda kvaliteta razvoja, proizvodnje i instalacije električnih sistema za automobile.\n2012. godine, sa osvajanjem novog klijenta i novog ugovora, došlo je i do izgradnje druge proizvodne hale čime i broj zaposlenih naglo raste, intenziviraju se obuke novih kolega i proširuju kapaciteti. Drekslmajer Group postaje najveći poslodavac u regionu.\nUspeh lokacije u Srbiji iz godine u godinu raste. Već sledeće godine pogon u Zrenjaninu dobija nove naloge i aktivira nove proizvodne linije. Zbog potrebe da poveća kapacitet proizvodnje, Drekslmajer Group 2015. godine počinje sa izgradnjom treće proizvodne hale u Zrenjaninu. Ostvarena je potpuno integrisana proizvodnja. 2017. godina je za lokaciju u Zrenjaninu bila ispunjena novim projektima i proizvodima, kao i novim zapošljavanjima.\nKada se osvrnemo na poslednjih 10 godina, čitav tim Drekslmajera u Srbiji može biti veoma ponosan na ono što je postignuto. Počeli smo od prazne fabričke hale i nekoliko stotina zaposlenih i odrasli u jednu od najvećih kompanija u čitavom regionu sa više od 5000 kolega. Ovo je izazov koji zaista nije lak. Želim da čestitam svima u našoj Drekslmajer porodici za ono što su ovde napravili tokom predhodne decenije. Razlog našeg uspeha je konstantno poboljšanje iz dana u dan. Imamo nekoliko novih proizvoda za implementaciju u narednoj godini i to je naš prioritet. Nakon što završimo ovu fazu, moramo se fokusirati na optimizaciju naših procesa kako bismo osigurali glatku proizvodnju u narednim godinama. Radujemo se prosperitetnoj budućnosti u Zrenjaninu zajedno sa našim zaposlenima – rekao je generalni direktor pogona u Zrenjaninu Michael Wagner.\nDrekslmajer Group kao najveći poslodavac u regionu ima odgovornost i prema lokalnoj zajednici, a kako navode, donacijama pokušavaju da unaprede kvalitet života stanovnika Zrenjanina i okolnih mesta.\nTokom predhodnih godina donirali smo medicinsku opremu i aparate zrenjaninskom porodilištu i odeljenju pedijatrije, Predškolskoj ustanovi Zrenjanin doniran je SpineScan aparat. Pridružili smo se i akciji Udruženja „Čep za hendikep“ donirajući svoj plastični otpad i postavljajući posbne kutije za prukupljanje plastičnog materijala u našim kantinama. Učestvovali smo i u akciji fonda B92 „Bitka za znanje“ i zrenjaninskim osnovnim školama „Vuk Karadžić“ i „2. oktobar“ donirali po 5 mBot robota koji su jednostavni za sklapanje i programiranje i nude vrlo jednostavan ulazak u svet robotike za najmlađe – navela je Jasmina Krecul Reljin PR u kompaniji Drekslmajer Zrenjanin.\nZa učenike Elektrotehničke škole „Nikola Tesla“, obrazovni profil Elektroinstalater, organizovano je stručno obrazovanje i praksu u fabrici dva dana u nedelji. U tu svrhu formirana je posebna učionica, opremljena savremenim alatima i mašinama u kojima se učenici praktično obučavaju i pripremaju za budući rad, sve sa stalnim radom uz mentora kog je postavio Drekslmajer, a koji će nadgledati njihov razvoj tokom cele školske godine i obezbediti im neophodno znanje i podršku.


PRIMENA ZAKONSKE REGULATIVE U OBLASTI UPRAVLJANJA OTPADA: Predloženo je da se u propise uvede takozvana "produžena odgovornost proizvođača " koji bi time bili odgovorni za svoj proizvod od proizvodnje do reciklaže\nNačelo "zagađivač plaća", jedan od osnovnih principa kojim država prikuplja finansijska sredstva od "ekoloških taksi", ni posle više od osam godina od donošenja zakonske regulative u oblasti upravljanja otpadom nije u potpunosti zaživelo o čemu govore podaci da polovina uvoznika ne plaća "eko-taksu".\nNjihov predlog je da se u propise uvede takozvana "produžena odgovornost proizvođača " koji bi time bili odgovorni za svoj proizvod od proizvodnje do reciklaže.\nTakođe, predlažu izmene propisa koji će dozvoliti osnivanje organizacija, udruženja kompanija ("kolektivnih šema") koje bi okupljale proizvođače i uvoznike, a koji bi u ime istih brinuli o "životu električnog proizvoda".\nFinansiranje takvog sistema upravljanja otpadom (od sakupljanja, transporta, skladištenja i tretmana) bilo bi od "eko-taksi" koje te kompanije plaćaju državi.\nNa taj način, kažu, bilo bi jasno gde ide novac koji godišnje daju, a dovelo bi i do zaustavljanja nagomilavanja otpada u životnoj sredini, što je interes građana, države i privrednika.\n"Već osam godina od kada je zakonska regulativa stupila, još uvek ne vidimo da sistem funkcioniše na potpuno zadovoljavajući način. Sadašnja situacija je takva da gube i privredni subjekti i država", kaže Slobodan Krstović iz NALED-a.\nZato, jedan od predloga NALED-a je i da se period u kojem uvoznici moraju dostaviti godišnji izveštaj o posebnim tokovima otpada nadležnima, skrati sa jednom godišnje na jednom mesečno ili da izveštaji budu kvartalni.\nTaj predlog obrazlažu time što je u praksi čest slučaj da firme, pojedinci, koji otvore preduzetničku radnju, istu zatvore u periodu od godinu dana i naknadu tako ustvari nikada ne plate.\nZadnji dostupni podaci, kažu u NALED-u, pokazuju da je oko 5.800 kompanija dostavilo izveštaje dok to nije učinilo njih oko 5.600.\nS druge strane, obzirom da ova naknada značajno učestvuje u ceni proizvoda koju potrošači plaćaju, kompanije koje uredno plaćaju ovaj trošak kalkulišu ga u svoju cenu proizvoda, dok kompanije koje uvezu proizvode i ne plate naknadu nemaju ovaj trošak.\nU Agenciji za zaštitu životne sredine kažu da je budžet Srbije svake godine puniji od "zelene takse".\nPodržavaju ideju da je potrebno osnažiti sakupljačku mrežu u našoj zemlji koja je, kako kažu, prva karika u lancu reciklaže kao i osnivanje organizacija, udruženja kompanija koje će investirati u sve segmente, od sakupljanja do reciklaže.\nKaže da je napisano više od 2.000 prekršajnih prijava i da taj broj pokazuje koliko kompanija nije ispunilo svoju zakonsku dužnost ali napominje da je veliki broj onih koji kad dobiju prijavu postupe po zakonu.\nRadović kaže da nije namera države samo da novac naplati već da ga preraspodeli i usmeri ka reciklažnoj industriji.\nSmatra da je potrebno krenuti korak dalje u sprovođenju zakona, odnosno, da sama privreda (posebno kompanije koje uvoze električne proizvode) počne da upravlja novcem od eko taksi, o čemu i govori "princip produžene odgovornosti".\n"Time će se rasteretiti država dodatnih troškova", ukazuje Radović.\nOvakav model, dodaje, već se primenjuje u sektoru otpada kao što su baterije, gume i akumulatori.\nU toku je izrada studije koja će pokazati opravdanost primene ovog principa i u sektoru električnih aparata i vreme kada bi ova ideja mogla da zaživi.\n"S druge strane imamo problem nelojalne konkurencije gde naknade ne plaćaju svi obveznici koji podležu tome".\nU ceni proizvoda veš mašine naknada na uvoznu cenu ide do osam posto, a kada se na to dodaju marže i PDV, reč je o 12 odsto raznih taksi koje čine krajnju cenu koju plaća kupac, kaže on.\nNajveću štetu pored kompanija koje plaćaju naknadu, trpe građani jer je učešće naknade u ceni proizvoda u Srbiji od 8 do 15 procenata, dok u zemljama u okruženju i EU taj procenat u proseku iznosi 2,19 odsto, u zavisnosti od vrste proizvoda i tržišta sekundarnih sirovina koji su berzanska roba, objašnjavaju u NALED-u.


Sindikat: Traži novi ugovor sa Fijatom - Ekonomija - Dnevni list Danas\nPočetna » Vesti » Ekonomija » Sindikat: Traži novi ugovor sa Fijatom\nSindikat: Traži novi ugovor sa Fijatom\nPredsednik Samostalnog sindikata kompanije Fijat Krajsler automobili u Kagujevcu Zoran Marković izjavio je FoNetu da nakon nedavne izjave premijerke Ane Bnabić da italijanska kompanija ostaje u Kragujevcu zaposleni očekuju angažovaniji pristup države.\nSindikat i zaposleni očekuju da Vlada Srbije i Fijat što pre postignu dogovor o novom ugovoru i da se to konačno stavi na papir i potpiše, rekao je Marković.\nPredsednik Samostalnog sindikata FCA je naveo da će prilikom potpisivanja novog ugovora za sindikat i zaposlene biti najvažnija tri pitanja, na koja se s nestrpljenjem očekuju odgovori.\nZa nas je najvažnije na koliko se produžuje osnovni ugovor, koliki će biti broj zaposlenih i hoćemo li biti sto odsto radno angažovani, rekao je Marković, dodajući da su u poslednjih sedam meseci zaposleni svakog meseca imali određen broj neradnih dana, ili plaćenog odsustva, što se negativno odrazilo na njihove zarade.\nTo izaziva veliko nezadovoljstvo kod radnika i zbog toga očekujemo novi model i stopostotnu angažovanost svih zaposlenih u kompaniji, kazao je Marković.\nFijatova fabrika u Kragujevcula jutros je, posle trećeg ovogodišnjeg pekida rada, obnovila proizvodnju modela „fijat 500 L“.\nPosle sedam neradnih dana danas rade obe smene, koje će dnevno proizvoditi 410 automobila. Nadamo se da će se u tom ritmu proizvodnja nastaviti i u narednom periodu, rekao je Marković.


Amir Reko gost Zorana Živkovića u Novoj stranci - NOVA stranka\n26.10.2017 Press služba 0\nBivši oficir JNA, a potom komandant 43. Drinske brigade Armije BiH, Amir Reko, koji je leta 1992. godine, rizikujući sopstveni život, od sigurne smrti spasio 45 srpskih civila iz sela Bučje, bio je danas gost Zorana Živkovića u prostorijama Nove stranke.\nUgostivši Reka u prostorijama Nove stranke, Zoran Živković iskazao mu je zahvalnost, u svoje lično i u ime svih građana Srbije, na njegovom herojskom delu.\nBudući da je Reko danas na čelu narodnog pokreta "Most 21", razgovaralo se i saradnji ovog pokreta i NOVE stranke. Tim povodom, Reko i Živković iskazali su saglasnost da su Most 21 i NOVA podjednako opredeljeni za politiku mira, te da je to osnov buduće saradnje ove dve organizacije. Kako su naveli, saradnja će se temeljiti na unapređenju odnosa među narodima u regionu, kao i na konačnom obračunu sa prošlošću koja rehabilitacijom politika konflikata iznova preti novim tenzijama na Balkanu.\nPodsetimo, Amir Reko je srpske civile spasio samo tri dana nakon što su mu srpske paravojne formacije spalile majku i druge članove porodice u njegovom rodnom selu Gudelj. Svojim junačkim delom, uprkos tragediji koju je preživljavao, Amir je dokazao da je čovečnost ipak nadvladala svirepost koju je rat raširio među narodima.\nPrethodna vest\tZnaju li Vučić i njegovi tekst zakletve srpskih sudija na Kosovu? Sledeća vest\tDepersonalizacija Zorana Đinđića spomen obeležjem


Braća Markes sledeće sezone voze za Hondu - SPORTSKI ŽURNAL\nŠpanski vozači braća Mark i Aleks Markes voziće sledeće sezone u Moto GP šampionatu za Repsol Hondu, saopštila je ta ekipa\nKako je preneo Bi-Bi-Si, šampion Moto2 Aleks Markes potpisao je jednogodišnji ugovor, pa će se priključiti bratu Marku u Hondi. On će u timu zameniti Horhea Lorenca, koji je pre trke u Španiji saopštio da završava karijeru.\nAleks Markes (23) je u petoj sezoni osvojio titulu u Moto2, a 2014. godine bio je šampion Moto3.\nMark Markes (26) je ove sezone osvojio šestu titulu u Moto GP šampionatu. On je bio najbolji juče u Valensiji i ostvario 12. pobedu u sezoni.